19 июня на Ушаччине отмечают 95-летие со дня рождения Народного писателя Беларуси Василя Быкова — Ушачи. Газета Патриот. Ушачский район\n19.06.2019 patriot157Комментарии on 19 июня на Ушаччине отмечают 95-летие со дня рождения Народного писателя Беларуси Василя Быкова\nІ намаляваў “ікону”\nУ сям’і Уладзіміра Фёдаравіча і Ганны Рыгораўны Быкавых расло чацвёра дзяцей, праўда да сталасці дажыло трое, Антаніна памерла ў пятнаццацігадовым узросце. Бацька родам з Бычкоў – былы ўдзельнік Першай сусветнай вайны, які вярнуўся з нямецкага палону, працаваў у калгасе ў будаўнічай брыгадзе, быў майстрам на ўсе рукі. З яго ўдзелам у прыватнасці ў вёскі пераносілі хаты з хутароў. Маці працавала ў паляводстве. Родам яна была з Завулка – цяпер Глыбоцкага раёна, таму пасля таго як Заходняя Беларусь адышла Польшчы, аказалася аддзеленай ад родных мяжой, якую неаднойчы нелегальна пераходзіла, каб вымяняць прадукты ці прынесці пачастункі ад сястры.\nПа ўспамінах сястры В. Быкава Валянціны – Васіль, як і бацька – майстра на ўсе рукі. Цацак не было, і ён рабіў сабе і хлапчукам драўляныя пісталеты, быў завадатарам у розных гульнях, у тым ліку прыдуманых самім, а ёй, малодшай на два гады, выразаў ляльку, з якой яна з захапленнем гуляла. Добра вучыўся, вельмі любіў чытаць, першай яго прачытанай кнігай стала казка “Гусі-Лебедзі”. І з маленства добра маляваў, з-пад яго рукі выйшла многа графічных партрэтаў знаёмых, аднавяскоўцаў. Аднойчы ён выпрасіў у маці кусок палатна і фарбамі намаляваў на ёй партрэт Леніна, які папрасіў памясціць у чырвоным куце. Ганна Фёдараўна зняла іконы і павесіла малюнак сына.\nМенавіта гэту схільнасць ён хацеў зрабіць сваёй прафесіяй, паступіўшы на скульптурнае аддзяленне Віцебскага мастацкага вучылічша. Але не скончыў яго, паколькі адмянілі дзяржаўныя стыпендыі, а сям’і не па сілах было вучыць сына. Васіль да мая 1941 года правучыўся ў фабрычна-заводскай школе і экстэрнам здаў экзамены за дзясяты клас.\nІ мёртвым баліць\nВайна застала пісьменніка на Украіне ў горадзе Шостка Сумскай вобласці. У кнізе “Доўгая дарога дадому” ён апісваў тыя першыя дні Вялікай Айчыннай: рылі акопы, абаранялі горад – бамбёжкі, смерць, неразбярыха. Пад Белгарадам адстаў ад калоны і яго ледзь не расстралялі як здрадніка. Дзівам застаўшыся жыць у 41-м, “пахаваны” ён быў у 1944-м: яго імя занесена на абеліск сяла Севярынаўка Кіраваградскай вобласці. Напэўна гэта пісьмо, якое захоўваецца ў Кубліцкай бібліятэцы, было напісана перад тымі крывавымі падзеямі:\n“Добры дзень, мае дарагія мама, Валя, Мікола. Вы можа думаеце, што я забыў сваю родную мову. Не. Але, знаеце, за гэты годы нідзе не прыходзілася так размаўляць. Усюды па-рускі. Гэта пісьмо я захацеў напісаць так, каб і вам было панятней. Жыву я па-старому, у той жа часці, на той жа должнасці. Нахожуся у Заходняй Украіне. Пакуль што у баях не бываем, бо жывём у парадачным аддаленні ад фронту, але рыхтуемся к новым баям, больш упартым і сур’ёзным, чым былі да гэтага часу”.\nНа шчасце, пахавалі яго памылкова. Васіль Уладзіміравіч, ужо афіцэр (званне атрымаў пасля праходжання паскораных курсаў Саратаўскага пяхотнага вучылішча), быў цяжка паранены, тры месяцы правёў у шпіталі. А пахавальная, якую сям’я атрымала ў канцы вайны, датавана ранейшым чыслом, чым ліст, напісаны ўласнай рукой Васіля. Таму родныя жылі надзей на сустрэчу, якая адбылася пасля дэмабілізацыі ў 1947 годзе.\nАдзін з твораў В. Быкава (на падставе Кіраваградскай аперацыі) называецца “Мёртвым не баліць”. Аднак сам Васіль Уладзіміравіч казаў: “Няпраўда, што не баліць. Тыя, хто паляглі на палях бітваў, як і ўсе мы, франтавікі, лічылі, што вядзём апошнюю вайну са злом, увасабленнем якога стаў фашызм. І ад таго, якія мы, што засталіся жыць, якія нашы дзеці і ўнукі, залежыць будучыня. Трэба, каб мёртвым не было балюча і сорамна за нас”.\nПершыя гады сваёй працоўнай дзейнасці ў 1947–1949 гадах ён пачынаў у мастацкіх майстэрнях Гродна, потым служыў на Поўначы ў Савецкай арміі, адкуль у званні маёра зноў вярнуўся ў горад на Нёмане ў 1956-м. Там, да пераезду ў Мінск, ён пражыў 22 гады, працаваў літаратурным супрацоўнікам і літаратурным кансультантам абласной газеты “Гродненская праўда”. У 47-м у часопісе “Вожык” выйшла першае апавяданне Быкава “Дапякло”. Але пачаткам свайго творчага лёсу ён лічыў 1951-ы, калі ўбачылі свет апавяданні “Смерць чалавека” і “Абознік” – пра Вялікую Айчынную, якой прысвяціў амаль усю сваю творчасць. Васіль Уладзіміравіч казаў, што стаў пісьменнікам дзякуючы журналісту і празаіку Георгію Шчарбатаву, які “нешта ўгледзеў” у яго ранніх творах.\nСкала з лірычнымі вачыма\nПра Васіля Быкава напісана зашмат. Самымі рознымі журналістамі і літаратарамі, але здаецца ніхто не пісаў так вобразна і трапна, як Рыгор Барадулін. Мабыць таму, што за паўвекавое сяброўства ведаў Васіля Уладзіміравіча, як мала хто. І адчуваў, як ніхто. Ён параўноўваў яго з васільком у жыце Беларусі, а ў адным з інтэрвью назваў скалой з лірычнымі вачыма. “Ён здзіўляў сваёй глыбінёй, удумлівасцю, немітуслівасцю і глыбіннай перакананасцю і непахіснасцю… А душа была вельмі трапяткая, хоць вонкава быў спакойны, быццам бы яго нічога не хвалявала”. Так, знешне Васіль Уладзіміравіч быў вельмі стрыманы, сам у сабе. Аднойчы ў размове з Р.Барадуліным я сказала, што на маю думку, Быкаў не так шчыра любіць Ушаччыну, як ён. А Рыгор Іванавіч заўважыў, што гэта не так. ”Ён любіць і ўсім цікавіцца. Я дасылаю яму ўсе заметкі, у тым ліку і тыя, у якіх пішуць пра яго ў раёнцы”.\nНа Ушаччыну яны прыязджалі пераважна разам, Рыгор Іванавіч быў ініцыятарам вечарын, на якіх збіраліся мэтры літаратуры і адначасова землякі. Хаця ўпершыню яны сустрэліся ў Гродна, дзе жыў В.Быкаў, а студэнт Барадулін прыехаў знаёміцца да родных будучай жонкі.\nЗемлякі пра Васіля Быкава:\nІрына Васільеўна Таміян, паштовы работнік:\nВасіль Уладіміравіч умеў сябраваць, па-сапраўднаму, не зважаючы на рангі. З маім бацькам Васілём Аляксандравічам Паршонкам, які працаваў кінамеханікам, яны і аднагодкі, і аднавяскоўцы, і аднакласнікі. Разам вучыліся спачатку ў Бычках (у былым будынку школы пазней жыў брат), потым у Слабодцы і Кублічах. Абодва ваявалі, толькі тата ў партызанах. І не было ніводнага разу, каб Васіль Уладзіміравіч абмінуў нашу хату, калі прыязджаў на радзіму. Неаднойчы была ў гасцях у Мінску і наша сям’я, добра памятаю яго кабінет з мноствам кніг і рабочым сталом. Многа гаварылі пра вайну, запрашаў Васіль Уладзіміравіч бацьку і на сталічныя мерапрыемствы. Той адмаўляўся, маўляў, што я там буду гаварыць, а Быкаў супакойваў: я цябе падрыхтую. Для маёй сям’і гэта не толькі заслужаны пісьменнік, а і дзядзька Васіль, гасцінны, шчыры, ні кроплі не ганарысты.\nТэрэза Пятроўна Крыванос, пенсіянер:\n– Васіля Быкава я ўжывую бачыла ўсяго адзін раз, у нефармальнай абстаноўцы. Яны з Рыгорам Барадуліным ішлі на могілкі, і “зачапіліся” за наш дом на пачатку Кастрычніцкай. Муж Міхаіл Кляшторны выкаціў паказаць свой “ІЖ”, які ўжо насіў ганаровае імя “Васіль Быкаў” – ён захапляўся творамі земляка і прымацаваў на матацыкле бляху з прозвішчам празаіка. Рыгору Барадуліну спадабалася, а “віноўнік” застаўся такім жа стрыманым і спакойным. Мне здаецца, што ўсё сур’ёзнае, сапраўднае, ён перажыў там, на вайне, і сучаснасць ужо не магла нічым асабліва крануць. Мяне ж проста ўразіў яго твор “Крыжовы шлях”. Многія пішуць пра страшнае вобразна, з эпітэтамі, сінонімамі, а ён касмічна проста пра нясцерпны трагізм чалавека і народа. Вяршыня майстэрства.\n– Таццяна Іванаўна Касцючэнка, бібліятэкар:\n– Як жыхарцы Кубліч, выкладчыцы беларускай мовы і літаратуры, а зараз загадчыцы мясцовай бібліятэкі, мне неаднойчы даводзілася пісаць сцэнарыі і ладзіць мерапрыемствы, прысвечаныя нашаму славутаму земляку. У школе быў літаратурны гурток, і мы вялі перапіску з Васілём Уладзіміравічам. Гэтыя рарытэты, напісаныя яго рукой, як і кнігі з аўтографамі, ён перадаў школьнаму музею, і зараз яны захоўваюцца тут. Зразумела, што творы Быкава я чытала і ў школьным узросце, і ў студэнцтве. Аднак асалоду атрымліваю цяпер, калі пасталела. Маёй настольнай кнігай стаў аўтабіяграфічны твор “Доўгая дарога дадому”, перачытваю яе штодня. Асабліва першую яе частку, якая прысвечана нашым Кублічам, іх даваеннай гісторыі. Дзякуючы ёй даведалася, што аповесць “Аблава” напісана па нашым сюжэце, які аўтару расказаў кублічанін. Васіль Уладзіміравіч часта надаваў сваім героям ушацкія прозвішчы, захоўваў арыгінальныя назвы рэк, вёсак. У “Аблаве” мясціна названа Багавізна, у нас жа гэты лес клічуць Цытавізнай.\nБлагодаря деятельности работников культуры праздники в Год гостеприимства, 70-летия освобождения Беларуси и 90-летия образования района прошли массово, ярко и красочно


https://spring96.org/be/news/101990 2021 2021-02-17T18:06:50+0300 2021-02-17T18:06:50+0300 2021-02-17T18:07:08+0300 be https://spring96.org/files/images/sources/dimitrij-timofeev-razm.jpg Праваабарончы цэнтр «ВЯСНА» Праваабарончы цэнтр «ВЯСНА» Праваабарончы цэнтр «ВЯСНА»\nДзмітрый Цімафееў, фота 6tv.by\nАкрамя крымінальнага пакарання, Цімафееў павінен будзе выплаціць кампенсацыю па заяўленым Паддубскім грамадзянскім пазове аб кампенсацыі маральнай шкоды ў памеры 1 тыс. рублёў. Пры гэтым суддзя пакінула без разгляду патрабаванне высокапастаўленага даішніка аб канфіскацыі з усеагульнага доступу каментара Цімафеева, размешчанага ў YouTube-канале 6tv.by, а таксама патрабаванне аб прабачэнні ад блогера.\nАдзначым, што суддзя вынесла прысуд, цалкам адпаведны патрабаванню пракурора.\nДзмітрый Цімафееў заявіў аб намеры абскардзіць вердыкт суда.\nЗгодна з матэрыяламі справы, у чэрвені 2020 года ў сюжэце YouTube-канала 6tv.by Цімафееў, выйшаўшы з Магілёўскага абласнога суда, дзе ён абскардзіў пастановы аб арышце за нібыта ўдзел у Антыпарадзе ў Бабруйску 9 траўня, выказаў абразлівыя словы на адрас Паддубскага. Ён назваў міліцэйскага начальніка бездарам, які не ведае ПДР, і злачынцам.\nПа сцвярджэнні Цімафеева, словы, якія пакрыўдзілі Паддубскага, у першую чаргу тычыліся сістэмы, дзе магчыма несправядлівае пакаранне невінаватага чалавека. Ён распавёў, што ў Бабруйску быў праездам, і хацеў у Дзень Перамогі ўскласці вянок да помніка, здымаючы гэта дзеянне для сваіх падпісчыкаў. Аднак пасля ён быў затрыманы, асуджаны на 12-дзённы арышт і перавезены ў Магілёўскі ІЧУ.\nДАІ ў сваю чаргу аштрафавала блогера за нібыта неправамерна пададзены гукавы сігнал і налепкі на аўтамабілі. Прычым зроблена гэта было, калі Цімафееў ужо быў затрыманы нібыта за ўдзел у несанкцыянаванай масавай акцыі і непадпарадкаванне патрабаванню супрацоўніка міліцыі.\nЗатым Цімафееў абскардзіў рашэнне бабруйскага суда ў Магілёўскім абласным судзе. Праўда, разгляд там яго яшчэ больш абурыў, паколькі не былі ўзяты пад увагу заяўлены ім відэазапіс, які сведчыць, што ён не здзяйсняў правапарушэння па лініі ДАІ.\nУ апошнім слове ў судзе Ленінскага раёна Цімафееў заявіў, што Паддубскі з'яўляецца толькі інструментам для помсты нейкіх іншых людзей "высокага рангу". Таксама ён паведаміў, што яму паступалі пагрозы смерцю. Падсудны папрасіў прабачэння ў Паддубскага за тое, што назваў яго злачынцам, адзначыўшы, што да яго, як да чалавека, гэта не было звернута. Цімафееў прасіў суд не караць яго.


09 травень 2018, 11:24\nНэтаньяху і Пуцін у Маскве 9 траўня 2018 году.\nСырыйскія дзяржаўныя СМІ і незалежныя крыніцы паведамілі пра ракетныя ўдары, нанесеным у ноч на сераду па ваеннай базе ўрадавых сіл на поўдзень ад Дамаску.\nСьцьвярджаецца, што ўдар нанесьлі самалёты Ізраіля — праз некалькі гадзін пасьля таго, як прэзыдэнт ЗША Дональд Трамп абвясьціў аб выхадзе Вашынгтону з так званай «ядзернай угоды» з Іранам.\nСырыйскае агенцтва SANA паведаміла, што ракеты былі зьбітыя. У той жа час Сырыйскі цэнтар маніторынгу правоў чалавека, які базуецца ў Лёндане, сьцьвярджае са спасылкай на свае крыніцы, што была зьнішчаная іранская ваенная тэхніка і забітыя некалькі чалавек — як мяркуецца, іранскіх ваенных або байцоў праіранскіх фармаваньняў.\nМіністэрства абароны Ізраілю — як і ў папярэдніх выпадках, калі Ізраіль наносіў удары па цэлях у Сырыі — адмовілася камэнтаваць паведамленьні.\nАдразу пасьля выступу Трампа аб выхадзе з пагадненьня з Іранам Ізраіль вечарам у пятніцу прывёў свае войскі ў стан павышанай гатоўнасьці ў раёне Галанскіх вышынь. Гэта адбылося пасьля таго, як Ізраіль выявіў «нестандартную актыўнасьць іранскіх сіл у Сырыі».\nІзраіль абвінавачвае Іран у імкненьні выкарыстоўваць тэрыторыю Сырыю як пляцдарм для агрэсіі. Чакаецца, што сырыйская тэма стане галоўнай на перамовах прэм’ер-міністра Ізраіля Біньяміна Нэтаньяху з прэзыдэнтам Расеі Ўладзімірам Пуціным, якія пройдуць сёньня ў Маскве. «Нашы сустрэчы заўсёды важныя, але гэтая — асабліва важная, у сьвятле таго, што адбываецца на дадзены момант у Сырыі» — заявіў прэмʼер Ізраілю перад вылетам у Маскву.\nРаней Нэтаньяху разам з Пуціным наведаў парад на Краснай плошчы ў Маскве, прысьвечаны Дню перамогі.


Упрыгожванне: Як дадаць розныя ўзоры з дрэва для елкі Orna - Калядны кірмаш Шміта Упрыгожванне: Як дадаць розныя ўзоры з дрэва для ўпрыгожванняў елкі | Калядны кірмаш Шміта\nУпрыгожванне: Як дадаць розныя ўзоры з дрэва для ўпрыгожванняў елкі\nГалоўная навіны Упрыгожванне: Як дадаць розныя ўзоры з дрэва для ўпрыгожванняў елкі\nНезалежна ад таго, колькі гадоў калекцыі навагодніх упрыгожванняў, зачараванне тых ніколі не знікае. Па меры набліжэння сезона вы знойдзеце ўпрыгажэнні, якія цягнуць вас да іх як магніт. Але яшчэ лепш тыя драўляныя ўпрыгажэнні, якія вы робіце разам у якасці вясёлага сямейнага жыцця падчас святочных гулянняў.\nУ гэтым годзе мы падумалі, што дамо вам некалькі выдатных ідэй для розных упрыгожванняў з дрэва. Незалежна ад таго, як яны атрымаюцца, вам спадабаецца разам ствараць каштоўныя і асаблівыя сямейныя ўспаміны.\n1. Сані Санта\nУ гэтым годзе гойдаюцца наведнікі з Сантам у міні-шкарлупіне грэцкага арэха. Для гэтага ўпрыгожвання вам патрэбна міні-драўляная лялька-калок. Затым вазьміце чорны маркер з дробным кончыкам і намалюйце вочы на твары драўлянай лялькі. Абгарніце цела лялькі чырвоным лямцом і замацуеце гарачым клеем і зрабіце шапку з таго ж лямца.\nЗатым вазьміце невялікі драўляны кубік, абгарніце яго зялёным лямцом і абвяжыце вакол яго стужкай. Далей вазьміце пустыя шкарлупіны грэцкага арэха, прасвідруйце па баках невялікія адтуліны і правядзіце праз іх тонкі шпагат. Змесціце драўлянага Санта і яго падарунак, замацуеце клеем і прывяжыце арнамент да дрэва.\nВазьміце белы лямец і выражыце з яго фігуры цела. Затым вазьміце чорны лямец і выражыце з яго бровы, рот і гузікі. Прыкладзеце іх да цела, а таксама памятайце, каб дадаць малюсенькія мудрагелістыя вочкі пад бровамі. Зрабіце маленькі маркоўны носік з драбнюткім лямцом і прыляпіце пад вочы.\nЗатым вазьміце кавалачак шпагата, міні-галінкі для рук і прымацуеце да яго сваю фігуру Олафа.\n3. Драўляны снегавік\nДля гэтага вам спатрэбяцца тры драўляныя караблі для вырабу і белая акрылавая фарба. Пасля таго, як вы размалявалі пацеркі, прапусціце кавалак шпагата праз адтуліны, якія вы зробіце ў пацерках, а затым завяжыце іх разам. Затым прымацуеце два малюсенькія стразы для яго вачэй і чатыры да цела для гузікаў.\nПрыкладзеце малюсенькі кавалачак аранжавага лямца для носа і малюсенькія галінкі па баках для рук. Зрабіце міні-шапку з чорнага фетру, наляпіце яе зверху і прапусціце праз капялюш чырвоную нітку, каб прывязаць да дрэва. Ваш драўляны снегавік гатовы.\n4. Зрэзы дрэва\nПадарожжы вашай сям'і можна адзначыць у выглядзе ўпрыгожванняў. Вазьміце зрэзы дрэва і размалюйце налепкі дзяржаўнай на кожным зрэзе. Прасвідруйце на кожным зрэзе малюсенькае адтуліну і правядзіце праз яго рознакаляровую стужку. Вы можаце захапіць усе падарожжы, якімі вы падзяліліся ў сям'і, у простыя і запамінальныя ўпрыгажэнні.\n5. Сняжынкі з драўлянай пацеры\nУсё, што вам трэба, - гэта простыя драўляныя пацеркі і аднатонны шпагат для іх. Прапусціце пацеркі праз шпагат, а потым склеіце іх у выглядзе сняжынак. Завяжыце радок ніжэй першай пацеркі сняжынкі і павесьце на сваё дрэва.\nНе гламур і асляпленне вечарын робіць Каляды асаблівымі. Хутчэй за ўсё, вечары, поўныя цеплыні, смеху і агульных успамінаў, як сям'я, робяць кожнае Каляды асаблівымі. У гэтым годзе разам сабрайце ўсіх членаў вашай сям'і на вечар вясёлага вырабу, вырабу драўляных упрыгожванняў і мноства прысмакаў для выдатных успамінаў.


Фэст ЖвыГук On-line в Минске на afisha.relax.by\nФэст ЖвыГук On-line\n"Своя среда" представляет: Фэст ЖвыГукOn-line\nЖывыГукOn-line – рокавы праект, які арганізаваў вядомы беларускі музыка Піт Паўлаў.\nПераважная частка гуртоў удзельнікаў – маладыя амбіцыёзныя каманды, якія ўжо добра граюць і гучаць, але пакуль яшчэ ня маюць магчымасці самім сабраць вялікую колькасьць публікі. Апошнім часам да ўдзелу ў канцэртах далучаюцца зоркі беларускае рок-сцэны. Яны трапляюць у тыя ж умовы, што і маладыя, гэта надае канцэртам азарту і выхаваучых вартасьцяў.\nКастынг сярод музыкаў на права ўдзелу ў канцэртах праекта працягваецца. Кожны раз выступаюць некалькі новых калектываў.\nНа прасторах нашай айчыны бадай не так многа выканаўцаў (калi не сказаць зуciм не засталaся), якiя б увасаблялi сабой i сваiмi песьнямi неўтаймаваную горач любoвi ды нянавiсьцi, радасць душы народнай i боль яе гаротнасьцi, самазнiшчэньне i надзею на лепшую долю. Менавiта такой з`явай ёсць гурт “МУТНАЕВОКА”, якi надае сваёй музыкай драйв, эпатаж i сацыяльна-бытавы экстрым. Але й здалёка непазбаўлены глыбiней неназойлiвай фiлязофii, лiрыкi i яскравасьцi ўзбуджаных вобразаў.\nТру-лампавая i вар'яцка таленавітая мінская каманда, "свяжак" на мясцовай рок-н-рол сцэне.\nПачынаючы з кананічнага хард-рока a la Wolfmother і Led Zeppelin, гучанне набывае новыя дэталі і фішачкі з разнастайных накірункаў - ад трэска вінтажныя узмацняльнікаў 60-х да жорсткага Нойза 90-х і эксперыментаў у стылі Sonic Youth.


Гродненский государственный университет имени Янки Купалы - Вынікі прыёмнай кампаніі 2020 года падвялі ў ГрДУ імя Янкі Купалы\nЧацвер, 20 Жнівень 2020 09:05\nВынікі прыёмнай кампаніі 2020 года падвялі ў ГрДУ імя Янкі Купалы\nКупалаўская сям'я ў гэтым годзе прыняла 2298 чалавек.\nСтудэнтамі-першакурснікамі сталі 1088 рабят, якія будуць навучацца за кошт сродкаў рэспубліканскага бюджэту, і 1210 чалавек, якія будуць вучыцца на платнай аснове, з іх 9 чалавек залічаны звыш лічбаў прыёму па хадайніцтве спартыўнай федэрацыі. На бюджэтную форму атрымання адукацыі 763 чалавекі паступілі па трох сертыфікатах ЦТ, 325 - па выніках уступных выпрабаванняў і цэнтралізаванага тэсціравання.\nПадчас уступнай кампаніі ў прыёмную камісію ГрДУ імя Янкі Купалы было пададзена 3560 заяў для атрымання вышэйшай адукацыі: 2534 абітурыента планавалі паступіць на дзённую форму атрымання адукацыі, 1026 - на завочную.\nЗ агульнай колькасці абітурыентаў, якія падалі дакументы ў Гродзенскі дзяржаўны ўніверсітэт імя Янкі Купалы, 74,6% пражываюць у Гродне і Гродзенскай вобласці, 25,4% у іншых рэгіёнах Беларусі: Мінскай, Брэсцкай, Гомельскай, Магілёўскай і Віцебскай абласцях.\nНа вочную і завочную формы атрымання вышэйшай адукацыі за кошт рэспубліканскага бюджэту было пададзена 2254 заявы пры плане прыёму 1088 чалавек. Такім чынам, конкурс склаў 2,07 чалавека на месца.\nНа ўмовах мэтавай падрыхтоўкі ў 2020 годзе студэнтамі сталі 55 чалавек. Без уступных выпрабаванняў на бюджэтную форму навучання былі залічаны 72 абітурыенты. Варта адзначыць, што 6 з іх з'яўляюцца пераможцамі заключнага этапу рэспубліканскай алімпіяды па вучэбных прадметах, 5 маюць высокія спартыўныя і творчыя дасягненні, 38 маюць дыпломы з адзнакай і / або залатыя ці сярэбраныя медалі і паступалі на педагагічныя або запатрабаваныя эканомікай спецыяльнасці, 20 абітурыентаў скончылі профільныя класы педагагічнай накіраванасці і паступалі на педагагічныя спецыяльнасці па субяседванню, 3 абітурыенты паступалі на ваенны факультэт па накіраванні Мінскага сувораўскага ваеннага вучылішча. Па-за конкурсам на дзённую і завочную формы атрымання адукацыі за кошт сродкаў рэспубліканскага бюджэту паступілі 49 чалавек.\nАбітурыентам з найбольшай колькасцю балаў стала Новік Рэната. Дзяўчына набрала 391 бал і паступіла на філалагічны факультэт на спецыяльнасць "Рамана-германская філалогія (англійская)" на бюджэтную форму навучання. Лідзіруюць па суме набраных балаў Назараў Максім (378), які мае два 100-бальных сертыфікаты па матэматыцы і фізіцы, і Занеўскі Яўген (377), якія выбралі факультэт матэматыкі і інфарматыкі, і былі залічаны на спецыяльнасці "Праграмнае забеспячэнне інфармацыйных тэхналогій" і " Кіраванне інфармацыйнымі рэсурсамі", адпаведна. Гулецкая Анастасія з агульным балам 371 залічана на спецыяльнасць "Міжнароднае права", з такім жа агульным балам Шыплюк Алеся, якая абрала спецыяльнасць "Лінгвістычнае забеспячэнне міжкультурных камунікацый (міжнародны турызм)".\nДакументы ў Гродзенскі дзяржаўны ўніверсітэт імя Янкі Купалы падалі 493 абітурыенты з агульным сумарным балам па трох сертыфікатах ЦТ і сярэдняму балу дакумента аб адукацыі звыш 300.\nНайбольш папулярнымі спецыяльнасцямі дзённай бюджэтнай формы навучання сталі «Дызайн (касцюма і тканін)», «Дызайн (графічны)», «Дызайн (віртуальнага асяроддзя)», «Лінгвістычнае забеспячэнне міжкультурных камунікацый», «Міжнароднае права», «Правазнаўства», «Эканамічнае права», «Турызм і гасціннасць» і «Выяўленчае мастацтва і камп'ютарная графіка».\nСамы высокі конкурс сярод спецыяльнасцяў дзённай платнай формы навучання быў сфармаваны на спецыяльнасці "Выяўленчае мастацтва і камп'ютарная графіка", групе спецыяльнасцяў «Дызайн (касцюма і тканін); Дызайн (графічны); Дызайн (віртуальнага асяроддзя)», спецыяльнасці «Вытворчасць прадукцыі і арганізацыя грамадскага харчавання» і «Фізічная культура».\nВысокі конкурс сярод спецыяльнасцяў завочнай бюджэтнай формы навучання ў скарочаны тэрмін сфармаваўся на спецыяльнасцях "Дашкольная адукацыя", «Транспартная лагістыка (аўтамабільны транспарт)» і «Выяўленчае мастацтва і кампутарная графіка».\nНа завочнай форме навучання на ўмовах аплаты са скарочаным тэрмінам навучання высокі конкурс сфармаваўся на спецыяльнасцях «Тэхнічная эксплуатацыя энергаабсталявання арганізацый», «Інфармацыйна-вымяральная тэхніка», «Вытворчасць прадукцыі і арганізацыя грамадскага харчавання» і «Выяўленчае мастацтва і камп'ютарная графіка».\nАкрамя таго, у гэтым годзе ўпершыню быў абвешчаны набор на спецыяльнасці «Штучны інтэлект», «Прамысловыя робаты і робататэхнічных комплексы», «Дызайн (віртуальнага асяроддзя)» і «Спартыўна-педагагічная дзейнасць (трэнерская праца з указаннем віду спорту)». У гэтым годзе адноўлены набор на спецыяльнасці «Сусветная эканоміка» ў дзённай форме і «Бухгалтарскі ўлік, аналіз і аўдыт (у камерцыйных і некамерцыйных арганізацыях)» у завочнай скарочанай форме атрымання вышэйшай адукацыі.\nТаксама ўпершыню адбыўся набор на дыстанцыйную форму атрымання адукацыі. Навучацца онлайн студэнты-першакурснікі будуць па спецыяльнасцях "Транспартная лагістыка (аўтамабільны транспарт)" на факультэце інавацыйных тэхналогій машынабудавання, "Турызм і гасціннасць" на факультэце гісторыі, камунікацыі і турызму, «Дашкольная адукацыя» і «Пачатковая адукацыя» на педагагічным факультэце. Навучальны працэс будзе рэалізаваны з выкарыстаннем інфармацыйна-камунікацыйных тэхналогій і электронных адукацыйных сэрвісаў універсітэта. Асабістая прысутнасць студэнта неабходна толькі для здачы залікаў і экзаменаў.


12.01.2022 / 12:01\nБеларускі металургічны завод, дзе працуюць 11 тысяч чалавек, — гэта горадаўтваральнае прадпрыемства Жлобіна. Старажылы памятаюць часы, калі тут плацілі высокія заробкі, а БМЗ спансаваў інфраструктуру горада. Але прайшоў час, і з заможнага прадпрыемства завод пераўтварыўся ў пастаяннага даўжніка. Ды такога, што цяпер крэдыты патрэбныя нават на выплату заробкаў. Расказваем, як так атрымалася.\nБМЗ, выгляд зверху, тут і далей фота з сайта завода\nНа БМЗ чатыры вытворчасці: сталеплавільная, пракатная, трубная, метызная.\nМала сказаць, што БМЗ тады пачаў добра жыць. Даставалася і ўсяму Жлобіну. Поспех таго, ранняга БМЗ старажылы звязваюць з асобай дырэктара Юрыя Феакцістава.\nЁн кіраваў заводам дзесяць год (1989-1999) і заспеў яшчэ далукашэнкаўскія часы, калі кіраўнік буйнога завода меў быць перадусім менеджарам, а не выканаўцам, і сродкі размяркоўваў без аглядак на рознага кшталту кабінетных дзеячаў, якім лепш відаць.\n«З Юрыем Васільевічам мы ўдала выйшлі на міжнародны экспарт, пачала развівацца метызная вытворчасць (выпуск бартавога дроту, металакорда і іншага), — завадчане ўспамінаюць Феакцістава добрым словам і цяпер. — Залатыя часы для завода: заробкі былі высокія па мерках таго, што адбывалася навокал, будавалася жыллё, развівалася інфраструктура ва ўсім горадзе.\nАле дырэктара арыштавалі пасля выступлення Лукашэнкі. Паводле папулярнай на заводзе версіі, Феакцістаў не аддаваў у бюджэт заробленыя грошы, а інвеставаў іх згодна са сваімі ўяўленнямі аб эфектыўнасці. Значыць, у сам завод».\nФеакцістаў у свой час прыняў прынцыповае рашэнне наконт таго, што выпускаць: трубы ці дрот. Гэта вельмі розныя вытворчасці. У выніку спыніліся на дроце, і БМЗ з гадамі займеў долю ў больш як 10% на сусветным рынку металакорду. Праўда, не ўсё было так проста, як бачылася рабочым.\nЧырвоны дырэктарат і яго атачэнне таксама шукалі, як зарабіць на кландайку, які прама ў руках генераваў мільёны і мільёны долараў.\nУ выніку значную частку прыбыткаў завод аддаваў трэйдарам, а для мадэрнізацыі ўласнай вытворчасці звяртаўся па крэдыты, якія з тымі ж самымі «гарантамі» каштавалі даражэй за рынак.\n«У межах распачатай у 1996 годзе рэканструкцыі БМЗ Voest Alpine пастаўляла заводу сваё абсталяванне ў абмен на права збыту яго металапрадукцыі на замежных рынках, — так металургічны часопіс «Метал. Бюлетэнь. Украіна» апісваў вытокі праблем БМЗ у 2000-х.\n— На думку экспертаў, менавіта з-за гэтай дамовы завод практычна цалкам пазбавіўся абаротных сродкаў.\nІ, сапраўды, калі б абсталяванне закуплялася за кошт доўгатэрміновых крэдытаў, то прадпрыемства мела б час для наладжвання вытворчасці, выпуску прадукцыі, яе рэалізацыі і разліку па пазыцы.\nПры супрацоўніцтве ж з Voest Alpine разлік за гэтае абсталяванне вялі шляхам паставак металапракату ўжо праз некалькі месяцаў пасля яго выпуску. Пры гэтым станкі закупляліся не «пад ключ» — для пачатку працы патрабавалася ўвесці іх у эксплуатацыю.\nПры гэтым, па даных англійскай кампаніі Miramex, кошты, па якіх аўстрыйская кампанія набывала прадукцыю БМЗ, былі ніжэйшымі за тыя, што выстаўляюцца іншым трэйдарам. Гэта давала Voest Alpine відавочную перавагу на сусветным рынку і выклікала, у прыватнасці, перанасычэнне рынку арматуры ў ЗША.\nУ выніку там было распачатае антыдэмпінгавае расследаванне адносна паставак арматуры з Беларусі, якое завяршылася ўвядзеннем антыдэмпінгавай пошліны ў памеры 114%. Так БМЗ фактычна страціў адзін з самых выгадных у свеце рынкаў канструкцыйнай сталі».\n«БМЗ купляе ў Расіі металалом. Стварылі фірму, якая закупляе 20-30 тысяч тон металалому ў Расіі для вытворчасці металу БМЗ. Сваю структуру стварылі. І што вы думаеце, гэтая структура, закупляючы металалом па 20-30 долараў, БМЗ, роднаму прадпрыемству, якое яго нарадзіла, прадае па 70-80 долараў», — казаў тады Лукашэнка.\nГаворка вялася пра фірму «Межгосметиз», якая не толькі збірала і пастаўляла на завод лом, але і мела эксклюзіўныя правы на продаж прадукцыі завода ў Расіі. У выніку чаго значная частка прыбыткаў магла не даходзіць да Жлобіна.\nЗрэшты, Феакцістаў пабыў у СІЗА нядоўга — чатыры месяцы. А потым яго выпусцілі па асабістай просьбе былога губернатара Арлоўскай вобласці (а на той час — спікера верхняй палаты расійскага парламента) Ягора Строева. Справа ў тым, што Феакцістаў сам быў выхадцам з Арлоўскага сталепракатнага завода, і іншыя былыя яго супрацоўнікі дамінавалі ў кіраўніцтве БМЗ цягам многіх гадоў.\nПасля выхаду Феакцістаў з’ехаў у Расію кіраваць новаствораным «Урал-кордам», які неўзабаве стаў галоўным канкурэнтам БМЗ. Дырэктар БМЗ змяніўся, ім стаў Аляксандр Фаменка. Але схемы работы ён змяніць не здолеў.\n«Пры Фаменку асабліва яскрава выявіліся фундаментальныя праблемы БМЗ, — пісаў некалі беларускі журналіст Міхаіл Падаляк, які цяпер працуе дарадцам прэзідэнта Украіны Зяленскага. — Па-першае, завод працаваў па непразрыстых фінансавых схемах. Практычна не існавала уліковай сістэмы дэбету/крэдыту. І гэта вельмі задавальняла як кіраўніцтва завода, так і яго трэйдараў.\nПа-другое, завод шчыльна сядзеў на фінансавым круку, умела закінутым той жа Voest Alpine, бо ўсе крэдытныя дамовы БМЗ з заходнімі банкамі рыхтаваліся пад «гарантыі» Voest Alpine.\nПа-трэцяе, ключавыя пасады на заводзе займалі толькі ангажаваныя персанажы, якія мелі нейкі агульны інтарэс і працавалі на карысць традыцыйных трэйдараў. Каманда рыхтавалася да актыўнай «эксплуатацыі» БМЗ».\nФаменку знялі, беганіна дырэктараў працягнулася — прызначылі Вадзіма Філіпава. Ён пачаў чысціць старыя кадры Феакцістава, а таксама адмаўляцца ад усяго фінансавання, якое ішло праз Voest Alpine, і дамаўляцца з банкамі наўпрост. Пагадзіўся Альфа-банк.\nФіліпаў збольшага пазбавіўся ад таксічнай залежнасці ад аўстрыйцаў, але тут прыйшла новая бяда. БМЗ пачалі навязваць работу на расійскім рынку праз кампанію ЕL Реtroleum: маўляў, трэба дыверсіфікаваць пастаўкі.\nБаючыся паўтарэння гісторыі з аўстрыйцамі, ён гэтае сяброўства сабатаваў і ў выніку аказаўся звольнены за невыкананне прагнозных паказчыкаў росту.\nАтрымалася, што расійскія зборшчыкі лому ў 2001-м дабіліся зніжэння экспартных пошлін і сталі прадаваць лом не ў блізкую і танную Беларусь, а на далёкія прэміяльныя рынкі. А перавытворчасць лому ў свеце абрынула цану на метал амаль да сабекоштаў. Расці аб'ектыўна не было як, але дырэктара ўсё роўна знялі.\nФіліпаў у СМІ наўпрост абвінавачвае тагачаснага кіраўніка Дзяржкантролю Анатоля Тозіка ў тым, што гэта ён стаіць за атакай на новага дырэктара. Маўляў, спрабуе падабрацца да валютнага скарбу праз лабіяванне канкрэтных фірм, якія на завод не хацеў дапускаць Філіпаў.\nПасля публічных нападак на ўсёмагутнага на той момант Тозіка Філіпаў паспявае ўцячы ў Расію, але на БМЗ пачынаюць затрымліваць менеджараў, якія мелі дачыненне да падпісання дамовы з кампаніяй Miramex.\nСэнс быў у тым, што праз вялікія даўгі БМЗ апынуўся на мяжы банкруцтва, але даўгі на 30 мільёнаў долараў пагасіла Miramex у абмен на пэўныя зніжкі і прывілеі ў пастаўках прадукцыі завода на Захад.\nУ выніку кантракт разарвалі, пагашэнне даўгоў на сябе ўзяла дзяржава. Сманцэр пасля адсідкі выедзе ва Украіну і ніколі не вернецца да былых аб’ёмаў бізнесу. Але яго імя яшчэ пару разоў прагучыць у палітычных скандалах пры кантактах з апазіцыяй.\nПасля гэтага дырэктарам становіцца Мікалай Андрыянаў, чалавек абсалютна з сістэмы Лукашэнкі. Ён абяцае скончыць гульні вакол завода і спыніць практыкі супрацоўніцтва з адным, эксклюзіўным пастаўшчыком. Але нічога не мяняецца, мяняюцца толькі назвы фірмаў.\nПублікацыі тых часоў сцвярджаюць, што фірма «Кронас», якая прыйшла на замену Miramex і «Межгосметизу», у асобныя часы пакідала сабе да 40% выручкі завода. А зніжка на прадукцыю для гэтага эксклюзіўнага пастаўшчыка была 12%.\nТак парадаксальна вяліся справы: ніхто больш купіць не можа, а той, хто можа, атрымлівае зніжку. Пры гэтым, адпускныя цэны на прадукцыю БМЗ і так былі самыя нізкія ў рэгіёне. Іншыя ж трэйдары, зацікаўленыя ў пастаўках корду на расійскі рынак, да закупак не дапускаліся.\nУ 2004 годзе БМЗ замахнуўся на абсалютна новую для сябе галіну — выпуск бясшоўных стальных труб. Гэта зусім іншая спецыфіка. Гэта не корд, у якім БМЗ стаў адным з сусветных лідараў. Трубы патрабуюць вялікага пашырэння і інвестыцый.\nВырашылі сваімі сіламі, хаця эканамісты білі трывогу: лепш засяродзіцца на кордзе, бо ўзяўшыся за новае, невядома што атрымаем, але можам згубіць і старую вытворчасць, якую ўжо трэба абнаўляць.\nТак, скончыўшы з дзялкамі і круцялямі ранейшых гадоў, БМЗ сутыкнуўся з новымі праблемамі, уласцівымі новым дзяржаўным кіраўнікам: нерэальнай ацэнкай рызык пры буйным інвеставанні, навешваннем стратных прадпрыемстваў на БМЗ для падтрымкі іх штаноў, высмоктваннем абароткі ўжо хай і не на абагачэнне завадскіх кіруючых кланаў, а на іншыя, ужо «дзяржаўныя» праекты, але таксама з сумнеўным выхлапам.\nГэта ў выніку і прывяло БМЗ да краху. З 2009 і па 2019 год дырэктарам завода быў Анатоль Савянок. Практыкі па рабоце з мутнымі трэйдарамі спыніліся, здаецца, у 2008-м. Прынамсі ў Еўропу з таго часу прадае літоўская кампанія, якая належыць самому БМЗ.\nРэзюмаваць гісторыю бясконцых цыклаў распілачных «мадэрнізацый» можна словамі Рамана Галоўчанкі: «[Даўгі БМЗ] ўтварыліся праз тое, што некаторыя праекты пакуль не апраўдалі сябе эканамічна. Змянілася рыначная кан'юнктура, сусветныя цэны, таму не хапае сілаў, каб разлічвацца па абавязках».\nПрадстаўнікі незалежнага прафсаюза, які фарміраваўся на БМЗ, неяк тлумачылі для «Нашай Нівы», што ў «тлустыя» для металургіі 2005-2008 гады, калі рэнтабельнасць рэалізаванай прадукцыі ў некаторыя месяцы была пад 50%, а выручка сягала $2 мільярдаў, у завода зразалі ўвесь тлушч. Абавязвалі прадаваць валюту на біржы, рабіць адлічэнні ў фонд нацыянальнага развіцця, патрабавалі спонсарскай дапамогі і навешвалі дэпрэсіўныя арганізацыі на баланс у рамках «холдынгабудаўніцтва».\n«Эканамічны цыкл канкурэнтаў быў іншы: яны зарабілі на пад'ёме, сфармавалі рэзервы, з заробленага мадэрнізаваліся ў адпаведнасці з якаснымі прагнозамі, а цяпер зарабляюць з мадэрнізацыі. Мы ж улезлі ў непрадуманую да дэталяў мадэрнізацыю за чужыя крэдытныя грошы, давалі вал праз тое, што даведзеныя паказчыкі важнейшыя за эканамічную мэтазгоднасць», — казалі металургі.\nПершы сур'ёзны фінансавы стрэс у выніку немагчымасці разлічыцца з крэдыторамі лячылі рэструктурызацыяй даўгоў і выпускам дадатковых аблігацый на $240 мільёнаў, які адбыўся ў 2016-м. Гэтыя аблігацыі ў добраахвотна-прымусовым рэжыме купілі беларускія банкі: Белінвестбанк, Беларусбанк, Белаграпрамбанк. «Невялікія» пакеты дасталіся таксама БПС-Ашчадбанку, Белгазпрамбанку і БелВЭБу.\nДалей — болей. У выніку здарылася страшнае. Колішні гонар беларускай прамысловасці ў 2021-м аказаўся на мяжы фінансавага калапсу праз немагчымасць зарабляць грошы, нягледзячы на працяг работы — проста выплаты па крэдытах перакрываюць усе прыбыткі.\nЗа 2020 год БМЗ зарабіў 34 тысячы рублёў чыстага прыбытку. Для такога буйнога прадпрыемства гэта выглядае мізерам.\nРатавалі ўсёй краінай\nПрацяг жыцця БМЗ і крэдытнае ратаванне ўключала наступныя пункты:\n— беларускія банкі спісваюць частку запазычанасці па даўгах БМЗ, перакладзеных на Мінфін. Што гэта значыць? Банкі бачаць, што БМЗ не зможа аддаць крэдыты, і каб не згубіць гэтыя грошы, пагаджаюцца, што даўгі БМЗ возьме на сябе Мінфін — «дзяржава», якая зможа разлічыцца. Але ўзамен за гэтую паслугу Мінфін патрабуе зніжэння аб’ёму доўгу на 15%;\n— гэтак жа БМЗ дазваляюць выкупіць уласныя аблігацыі з 15% дысконтам. За купленыя за ўмоўныя 100 рублёў аблігацыі банкі атрымаюць назад 85;\nШтомесяц іх выдаюць беларускія банкі. Прадпрыемства не толькі не прыносіць прыбыткаў, але і бярэ грошы на тое, каб далей генераваць страты.\nКалі казаць пра актуальную статыстыку, то на сёння вядомыя толькі абмежаваныя даныя за 9 месяцаў 2021 года. Выручка вырасла з 1,974 млрд рублёў да 3,382 млрд, але чысты прыбытак усё роўна застаўся на ўзроўні 45 тысяч рублёў.\nІ прагноз у цэлым неспрыяльны. Fitch прадказвае, што сусветныя цэны на сталь у 2022 годзе ўпадуць больш як на 20% і будуць падаць яшчэ тры гады — з 950 да 530 долараў за тону. Гэта звязана з тым, што вядучыя эканомікі скарачаюць патрэбу ў метале і для прамысловасці, нарошчваючы сферу паслуг.


Сезон 2017 – статыстыка Тарпеда « ПФК Тарпеда Мінск | Афіцыйны сайт\nСезон 2017 – статыстыка Тарпеда\nСтатыстыка сезона 2017.\nПерад тым, як падысці да перыяду міжсезоння абавязкова варта ўзгадаць некаторыя статыстычныя лічбы Тарпеда ў мінулым сезоне 2017.\nПершае месца па колькасці праведзеных за каманду матчаў займае абаронца Дзмітрый Тамела, які выходзіў у стартавым складзе абсалютна ва ўсіх 30 сустрэчах чэмпіянату.\nДругім па гэтым паказчыку з’яўляецца паўабаронца Юрый Лавец, які згуляў за Тарпеда таксама ў 30 сустрэчах, у 6 матчах выходзіў на замену.\nКапітан Чорна-Белых, абаронца Арцём Сокал правёў у складзе аўтазаводцаў 29 сустрэчаў.\nТарпеда ў сезоне 2017 забіла 57 галоў, прапусціўшы ў сваю браму 29. Каманда атрымала 17 перамогаў, 6 нічыіх і саступіла ў 7 матчах.\nПершая месца ў спісе бамбардзіраў Чорна-Белых падзяляюць адразу 2 футбалісты: па 11 мячоў на сваіх рахунку маюць Дзмітрый Тамела і Мікіта Пацко. Далей ў спісе ідзе Аляксандр Куган, які забіў 6 галоў у браму нашых супернікаў.\nПа колькасці папярэджванняў сітуацыя наступная: 4 жоўтыя карткі атрымалі Аляксандр Кучараў, Мікіта Пацко, Дзмітрый Тамела і Юрый Лавец. Адзінае выдаленне ў матчах было Рамана Гаева пасля 2 папярэджанняў.\nАдзначым, што агульная статыстыка за сезон не можа паказваць поўную карціну, паколькі склад Тарпеда ў другой палове чэмпіянату быў істотна зменены. Многія лідары Чорна-Белых паспелі дапамагчы камандзе толькі ў 2 крузе.


Госці Мірскага замка змогуць пакаштаваць стравы кухні Радзівілаў | Афіцыйныя прэс-рэлізы, Беларусь\nГосці Мірскага замка змогуць пакаштаваць стравы кухні Радзівілаў\n3 жніўня, Мінск /Вікторыя Апанасёнак - БЕЛТА/. Госці Мірскага замка змогуць пакаштаваць стравы кухні Радзівілаў, паведаміла БЕЛТА спецыяліст па сувязях з грамадскасцю ўстановы "Музей "Замкавы комплекс "Мір" Анаіт Арзуманян.\n"Экскурсія з элементамі дэгустацыі - абсалютна новы турыстычны прадукт для музея. Аналагаў не было раней ні ў нас, ні ў іншых музеях краіны. Гэта яшчэ адзін эфектыўны інструмент для прыцягнення як беларускіх, так і замежных турыстаў, паколькі такім чынам можна прадэманстраваць багацце нацыянальнай беларускай кухні, яе каларыт і самабытнасць", - сказала прадстаўнік музея.\nНаведвальнікі Мірскага замка могуць адправіцца "У госці да Пане Каханку" - экскурсія пад такой назвай нядаўна папоўніла праграму музея. Сустракаць гасцей будуць галоўны лоўчы пан Мацей (ён раскажа наведвальнікам аб паляванні) і цыганскі кароль Ян Марцінкевіч, які парадуе ўсіх танцамі. Не менш цікавай стане сустрэча з княгіняй Тэафіліяй Канстанцыяй, якая растлумачыць гасцям, як можна размаўляць з дапамогай веера.\nУдзельнікі самі стануць героямі тэатралізаванага паказу: яны змогуць апрануць адзенне той эпохі і нават выканаць ролю ў інсцэніроўцы, словы для якой прапануюць тут жа. Пасля экскурсіі па рэканструяваных памяшканнях падвала турыстаў чакае дэгустацыя напіткаў і страў нацыянальнай беларускай кухні. Госці замкавага комплексу атрымаюць магчымасць пакаштаваць паштэт з мяса лася і каўбасу з дзічыны, паспрабаваць такія беларускія напіткі, як крамбамбуля і медавуха.\nЯк адзначыла Анаіт Арзуманян, для таго каб наведаць гэту экскурсію, неабходна падаць заяўку не пазней як за 10 дзён. Экскурсія разлічана на турыстычную групу з 10-15 чалавек, працягласць яе каля гадзіны.


Хронікі развалу РФ: 08.04.2022 : Вольны Ідэль-Урал\nкрас 10, 2022\nХронікі развалу РФ: 08.04.2022\nЗ пачатку поўнамаштабнага ўварвання РФ ва Ўкраіну загінулі 169 дзяцей, больш за 306 атрымалі раненні. Дадзеныя не з’яўляюцца канчатковымі, паколькі ідзе праца па іх устанаўленні ў месцах вядзення актыўных баявых дзеянняў і на часова акупаваных Расеяй тэрыторыях.\nУ Бучы пяцёра расейцаў згвалтавалі 14-гадовую дзяўчынку, цяпер яна цяжарная. Таксама ў Бучы расейцы прывязалі да крэсла маці і на яе вачах згвалтавалі 11-гадовага сына. У Ірпені тры расейскія ваенныя злачынцы згвалтавалі 20-гадовую дзяўчыну.\nУ выніку ракетнага абстрэлу вакзала Краматорска расейскай «Кропкай-У» загінулі 52 чалавекі. Больш за 109 параненых, большасць цяжкіх. Пентагон пацвердзіў, што ракета была выпушчана Расеяй, а ўкраінская разведка паведаміла, што ўдар быў запланаваны загадзя.\nРасейцы скралі ўжо больш за 121 000 украінскіх дзяцей. Частку дзяцей вывезлі з Марыупаля ў Данецк, а затым у напрамку Таганрога. Гэта як дзеці-сіроты, так і тыя, хто мае бацькоў.\nНазвана сапраўдная прычына гібелі літоўскага кінарэжысёра Мантаса Кведаравічуса ў Марыупалі – расстралялі расейцы, папярэдне ўзяўшы ў палон. Раней для таго, каб абараніць яго жонку, пакуль яна вывозіла цела Мантаса, паведамлялася, што рэжысёр загінуў, калі ў яго аўтамабіль трапіла ракета.\n«Калі ў расейскіх акупацыйных войскаў не атрымліваецца захапіць украінскія гарады, яны выкарыстоўваюць тактыку «выпаленай зямлі», знішчаючы як аб’екты інфраструктуры, так і мірных жыхароў». З артыкула The Washington Post.\nСотні расейскіх вайскоўцаў пішуць рапарты аб звальненні або дэзертуюць, каб не ваяваць ва Украіне. З допытаў расейскіх палонных і перахопленых размоваў расейцаў са сваякамі вынікае, што камандзіры пагражалі ім турмой за непадпарадкаванне.\nРФ прытрымліваецца сваёй традыцыйнай тактыкі – прымушаць да міру шляхам вайны, лічыць палітолаг Уладзімір Фясенка.\n«Відаць, што яны ўжо не адны содні ляжалі. Таму што некаторыя целы нават сабакі пачалі ўжо есці», – мэр Бучы Анатоль Федарук распавёў, як пачынаўся агляд горада і як знайшлі першыя целы забітых расейскімі вайскоўцамі мірных жыхароў.\nДва беларускія афіцэры ўзарваліся на супрацьтанкавай міне, якую расейскія салдаты ўстанавілі на тэрыторыі Беларусі.\n“Здаецца, тата памёр”. Міжнародная праваабарончая арганізацыя Amnesty International размясціла на сваім сайце новыя заявы відавочцаў пра ваенныя злачынствы, учыненыя падчас акупацыі расійскімі войскамі прыгарадаў Кіева.\nАкрамя масавых забойстваў і катаванняў мірных жыхароў, прыцэльных разбурэнняў інфраструктуры і жылых дамоў, РФ таксама выкарыстоўвае ва Ўкраіне забароненыя боепрыпасы. Сярод іх касетныя снарады, фосфарныя бомбы і асабліва небяспечныя супрацьпяхотныя міны, забароненыя многімі міжнароднымі канвенцыямі.\nЗ пачатку поўнамаштабнага ўварвання Расеі ва Ўкраіну страты асабовага складу РФ склалі каля 19000 чалавек.\nКіраўнік Пентагона Лойд Осцін лічыць, што з-за няўдач Уладзімір Пуцін, верагодна, адмовіўся ад спроб захапіць Кіеў, засяродзіўшы ўвагу на поўдні і ўсходзе Украіны.\nПасля забойстваў і рабаванняў ва Ўкраіне расейскія салдаты-марадзёры вывозяць праз Беларусь скрадзеныя ва Ўкраіне аўтамабілі.\nРасейскія вайскоўцы хочуць знішчыць Папасную мінамі, артылерыяй, градамі, смерчамі і бамбардзіроўкай авіяцыяй.\nУкраінка з чырвоным манікюрам, якую расейскія салдаты застрэлілі ў Бучы, свядома засталася ў горадзе, каб дапамагаць людзям. Яна правяла тыдзень у гандлёвым цэнтры, кормячы людзей, якія знайшлі там прытулак, і рыхтуючы ежу для ўкраінскіх вайскоўцаў.\nРасейскія вайскоўцы, якія сутыкнуліся з рэаліямі вайны ва Украіне, ужо не вераць не толькі ў перамогу, але і сумняваюцца, што ўвогуле змогуць выжыць. У сувязі з гэтым ваенныя УС РФ пачалі звяртацца да сваіх блізкіх з перадсмяротнымі просьбамі, пра што сведчыць чарговы аўдыёперахоп СБУ, у якім адзін з захопнікаў просіць жонку, каб тая не дазволіла іх сыну пайсці служыць у войска.\nАд пачатку вайны ў Чарнігаве загінулі каля 700 чалавек. Дзясяткі цел да гэтага часу не апазналі, 40 чалавек лічацца зніклымі без вестак.\nРФ нанесла ракетны ўдар па Адэсе\nКампанія экспрэс-дастаўкі СДЭК адмовілася прымаць да адпраўкі пасылкі з таварамі, калі адпраўнік не можа пацвердзіць права ўласнасці на іх, напрыклад, касавым чэкам з крамы. Расейскія марадзёры ў роспачы.\nУкраінскія вайскоўцы абясшкодзілі сучасны расійскі беспілотнік “Арлан-30”.\nРасейскі дзяржаўны самалёт падазраецца ў парушэнні паветранай прасторы Фінляндыі раніцай 8 красавіка.\nРасейскія вайскоўцы выкралі адзінаццаць кіраўнікоў украінскіх грамад. Цяпер яны знаходзяцца ў палоне. Асацыяцыя гарадоў звярнулася да міжнародных партнёраў з просьбай дапамагчы іх вызваліць.\nВойскі РФ не прапусцілі гумканвой у Мелітопаль і скралі ўвесь груз. Яны забралі сабе ўсе аўтобусы і фуры з гуманітарным грузам, якія накіроўваліся ў Мелітопаль.\nВаенныя РФ абстралялі газаправоды ў Гуляйполі і Арэхаве. З-за пашкоджанняў без электразабеспячэння застаюцца больш за 20 тысяч абанентаў Запароскай вобласці.\nУначы расійскімі войскамі ў Марыупальскім гандлёвым порце быў абстраляны ледакол “Капітан Белавусаў”, на якім знаходзіўся грамадзянскі экіпаж. У выніку абстрэлу адзін чалавек загінуў, яшчэ некалькі былі параненыя.\nУ Бучы ўстанавілі асобы 163 мясцовых, забітых Расіяй. Цяпер знойдзена каля 320 цел. Пошукі працягваюцца.\nХаркаўскую вобласць за мінулыя суткі войскі Расіі абстралялі амаль паўсотні разоў.\nРасейскія салдаты выкінулі ў смецце чарнобыльскія дакументы і архівы, якія збіраліся дзесяцігоддзямі.\nБраджэнні ў РФ\n“Яндэкс” і Mail.ru пачалі маркіраваць сервісы Google як парушальнікаў расійскага заканадаўства. Раней Раскамнагляд увёў у дачыненні да кампаніі і яе рэсурсаў меры “інфармацыйнага і эканамічнага прымусу”.\nФонд сацыяльнага страхавання замовіў распрацоўку сістэмы для абмену дадзенымі аб здароўі супрацоўнікаў кампаній. Яе задача — скарачэнне колькасці страхавых выпадкаў за кошт “недапушчэння і ранняга выяўлення прафесійных захворванняў”.\nМінюст РФ закрыла расійскія прадстаўніцтвы 15 арганізацый. У тым ліку Amnesty International і Human Rights Watch.\nМінлічбы склала спіс расійскіх анлайн-сервісаў, якімі рэкамендавана замяніць замежныя аналагі, уладальнікі якіх вырашылі сысці з Расіі. У пералік з 15 катэгорый увайшлі сацсеткі і месенджары, браўзеры і антывірусы, сервісы для браніравання жытла і авіябілетаў, агрэгатары таксі.\n14 311 новых выпадкаў заражэння COVID-19 у Расіі.\nМінюст абвясціў рэпера Фейса «иностранным агентом».\nРасійская алюмініевая кампанія “Русал” заклікала расследаваць забойствы мірных жыхароў у горадзе Буча пад Кіевам.\nБылы кіраўнік 5-й службы ФСБ Сяргей Бяседа, які, паводле неафіцыйных дадзеных, быў адпраўлены пад хатні арышт неўзабаве пасля поўнамаштабнага расійскага ўварвання ва Украіну, пераведзены ў СІЗА Лефортава.\nГенпракуратура РФ аб’явіла “непажаданай арганізацыяй” брытанскі Каралеўскі інстытут міжнародных зносін.\nУ Ленінградскай вобласці разбіўся знішчальнік МіГ-31.\nВярхоўны суд Беларусі аб’явіў тэлеграм-каналы Nexta, Nexta Live і Luxta тэрарыстычнай арганізацыяй.\nФестываль “Нашэсце” перанеслі на год. Ужо трэці раз.\nУдзельніца Pussy Riot Люся Штэйн зрэзала бранзалет сачэння і з’ехала з Расіі. Марыя Алёхіна таксама зрэзала — і цяпер ёй пагражае рэальны тэрмін.\nЦяпер у рэкламных пастах у сацсетцы «ВКонтакте» нельга выкарыстоўваць эмодзі: сацсетка абнавіла тэхнічныя патрабаванні да рэкламы.\nMitsubishi прыпыніла вытворчасць на сваім заводзе ў Калузе.\nТайваньскі вытворца электронікі Acer вырашыў прыпыніць працу ў Расеі з-за поўнамаштабнага нападу на Ўкраіну.\nНямецкі вытворца Dr. Oetker канчаткова сыдзе з Расеі і прадасць свой завод расейскаму кіраўніцтву.\nЗаснаваная беларусамі ІТ-кампанія EPAM Systems вырашыла пакінуць Расею з-за вайны ва Ўкраіне.\nЯпонская Komatsu прыпыніла вытворчасць будаўнічай тэхнікі на сваім заводзе ў Яраслаўлі.\nМесячная інфляцыя ў сакавіку разагналася да 7,61% — гэта рэкорд больш чым за 20 год. Сярод тавараў, якія падаражэлі найбольш, апынуліся цыбуля, цукар і пральныя машыны.\n«Сбербанк» спыняе пераказы за мяжу ў замежнай валюце. Нельга перавесці грошы праз дадатак “Сбербанк Анлайн” і ў аддзяленнях банка.\nРасейскія банкі сталі адклікаць ужо выдадзеныя ўхвалы па іпатэцы. Ужо прызначаныя здзелкі скасоўваюцца, а ўмовы пераглядаюцца.\nІнвестыцыі ў расейскую камерцыйную нерухомасць могуць упасці да мінімума з 2009 года. Паводле прагнозу CBRE, пры “эскалацыі напружанасці” ўкладанні складуць усяго 100 млрд рублёў, пры больш аптымістычным сцэнары – 140 млрд рублёў. “Добрага мы сёлета не чакаем”, – адзначылі эксперты.\nЦэнтрабанк на пазачарговым паседжанні вырашыў знізіць ключавую стаўку адразу на 3 працэнтныя пункцты – з 20% да 17%.\nПра часовае прыпыненне дзейнасці ў Расеі абвясцілі 160 міжнародных сетак. Канчатковы сыход большасці гэтых брэндаў прывядзе да страты гандлёвымі цэнтрамі да 70% выручкі. Эксперты лічаць, што брэнды з сяброўскіх краін і лакальныя маркі не змогуць іх замясціць у бліжэйшы час.\nВялікабрытанія ўслед за ЗША ўвяла санкцыі супраць Кацярыны Ціханавай і Марыі Варанцовай. Лондан называе іх “дочкамі” Ўладзіміра Пуціна. Іх брытанскія актывы падлягаюць замарозцы, ім таксама забаронены ўезд на тэрыторыю каралеўства.\nЕўрасаюз зацвердзіў новы пакет антырасейскіх санкцый, які прадугледжвае адмову ад расейскага вугалю са жніўня. ЕС планаваў зрабіць гэта раней, але Германія папрасіла пра перанос тэрмінаў.\nПрэм’ер-міністр Японіі абвясціў пра ўзмацненне санкцый супраць Расеі. У санкцыйны спіс увайшлі Сбербанк і Альфа-банк, а таксама 400 расейцаў, пад забарону трапіў імпарт расейскай гарэлкі і драўніны.\n“Сібур” і кітайская Sinopec замарозілі частку працаў па будаўніцтве Амурскага газахімічнага комплекса за $10 млрд з-за санкцый супраць Ропраект. Sinopec прыпыніла перамовы аб інвеставанні ў завод $500 млн.\nКраіны Еўрасаюза замарозілі расейскія і беларускія актывы на €30 млрд пасля ўвядзення санкцый з-за нападу на Ўкраіну. Сярод іх яхты, верталёты, нерухомасць, якія належаць “алігархам” з абедзвюх краін, а таксама творы мастацтва амаль на €7 млрд.\nКітайскі вытворца тэлеком-абсталявання Huawei адправіў частку сваіх супрацоўнікаў расейскага офіса ў адпачынак на месяц.\nМінфін ЗША пашырыў санкцыі супраць расейскай дыяментаздабыўнай кампаніі “Алроса”, даручыўшы заблакаваць яе актывы.\nЭстонія цалкам спыніць імпарт расейскага газу да канца 2022 года.\nДругая па велічыні расейская нафтавая кампанія Лукойл можа спыніць свае нафтаперапрацоўчыя заводы з-за лішкаў мазуту.\nЯпонія скароціць імпарт расейскага вугалю ў адказ на ўварванне Расеі ва Ўкраіну.\nПрэзідэнт Еўракамісіі Уршуля фон дэр Ляен перадала прэзідэнту Уладзіміру Зяленскаму апытальнік для надання Украіне статусу кандыдата ў Еўразвяз.\n4 красавіка арганізацыя Distributed Denial of Secrets (DDoSecrets) апублікавала архіў расейскага дзяржаўнага медыяхолдынга ВДТРК (Расія 1, Расія 24, Весці FM). У ім аказалася мноства цікавай інфармацыі. Напрыклад, скарга Жырыноўскага, дзе ён просіць паказаць у навінах яго сустрэчу са студэнтамі, на якой быў арганізаваны канцэрт і раздача безалкагольнай медавухі. Праз тыдзень ён трапіў у шпіталь, таму, хутчэй за ўсё, гэта быў яго апошні скаргавы ліст у жыцці.\nЯпонія абвесціла персонамі нон грата восем супрацоўнікаў расейскай амбасады і гандлёвага прадстаўніцтва ў Токіа.\nАмерыканскі рэжысёр Кэры Фукунага, вядомы па апошнім фільме з франшызы пра Джэймса Бонда “Не час паміраць”, далучыўся да каманды дабрачыннай асацыяцыі World Central Kitсhen для працы валанцёрам ва Украіне. Ён займаецца дастаўкай у краіне ежы для тых, хто мае ў ёй патрэбу.\nФінляндыя вырашыла выслаць двух супрацоўнікаў расейскай амбасад. Яшчэ аднаму не падоўжаць візу. Еўрапейскія краіны выслалі ўжо больш за 250 расейскіх дыпламатаў.\nСусветныя кошты на прадукты харчавання аднавілі гістарычны максімум. Такая дынаміка звязана з узрушэннямі на рынках алею і збожжавых з-за вайны Расеі супраць Украіны, патлумачыла Харчовая і сельскагаспадарчая арганізацыя ААН.\nPortishead выступіць упершыню за сем гадоў на дабрачынным канцэрце ў падтрымку Украіны.\nСойм Латвіі вызначыў сёлета 9 траўня як Дзень памяці загінулых у вайне ўкраінцаў.\nПрэзідэнт ЗША Джо Байдэн ухваліў вынікі галасавання Генасамблеі ААН па выключэнні Расеі з Рады па правах чалавека.\nПрэзідэнт Германіі Франк-Вальтэр Штайнмаер падтрымаў ідэю пра тое, што Пуцін і кіраўнік МЗС Расеі Лаўроў павінны паўстаць перад трыбуналам за ваенныя злачынствы ва Украіне.\n46 краін-удзельніц ЮНЕСКА адмовіліся прымаць удзел у 45-й сесіі, пакуль яе ўзначальвае РФ.\nMicrosoft сарвала кібератаку расейскіх хакераў на дзяржорганы ЗША, ЕС і Украіны.\nУ Малдове забаранілі георгіеўскую стужку, а таксама сімвалы Z і V, якія выкарыстоўваюцца расейскімі войскамі пры ўварванні ва Украіну.


05 чэрвень 2008, 15:29\nБылы настаўнік расейскай мовы і літаратуры ў гарадзенскай школе №20 Аляксандар Фядута ў 1995 годзе пакінуў на знак пратэсту пасаду кіраўніка ўпраўленьня грамадзка-палітычнай інфармацыі адміністрацыі прэзыдэнта.\n“Гэта здарылася пасьля таго, як быў загад выкінуць 8 незалежных газэтаў з Дому друку і гэты загад ня быў адменены і я сышоў. Я проста ня стаў забіраць тую заяву, якая была напісана за два тыдні да таго. Я лічу, што зрабіў слушна. Калі сыходзіш, трэба сыходзіць. Трэба сыходзіць у той момант, калі разумееш, што цябе прымушаюць зрабіць нешта ня слушнае, што разыходзіцца з тваім уласным сумленьнем. І сыходзіць трэба так, каб ты меў мажлівасьць растлумачыць гэта сваім вучням. Я кажу пра гэта як былы настаўнік”.\nСпадар Фядута кажа, што не шкадуе пра свой учынак. Што ён можа параіць былой дырэктарцы школы ў Салігорску, дзе вучыўся Іван Шыла?\nЯны выбіралі не паміж уладай і апазыцыяй. А паміж уладай і сваім вучням.\n“Гэтыя настаўнікі зрабілі пэўны выбар. Яны выбіралі не паміж уладай і апазыцыяй. А паміж уладай і сваім вучням. Пра спадарыню Сянькову я толькі ведаю, што яна 11 год працавала ў гэтай школе. Гэта азначае, што гэты хлопец прыйшоў у школу, калі яна працавала дырэктаркай і сыходзіць са школы разам зь ёй. І ў яе быў выбар: выключаць гэтага хлопца, які ні ў чым не вінаваты альбо сыходзіць самой. Яна палічыла за лепшае сысьці сама, бо яна настаўніца. Дырэктарка – гэта ж яшчэ і адміністратар. Увесь гэты час яна павінна была рабіць крокі, якія ,магчыма, разыходзіліся зь яе сумленьнем. Але ў яе была магчымасьць апраўдваць гэта тым, што тое, што яна робіць, у нейкай пэрспэктыве будзе на карысьць яе дзяржавы і яе вучняў. Вось зараз яна ўбачыла, што канкрэтнаму вучню Івану Шылу будзе горш ад яе ўчынка. І вось гэтага яна пераадолець не змагла. Яна не змагла адмовіцца ад таго, што яна настаўнік. За гэта яе трэба паважаць”.


Шкілетаванне лісця - ALOVAK magazine\nАд ALOVAK 10.10.2018 16.05.2022 Пакінуць каментарЛісце, Майстар-класы, Натхненне, Сезонныя матэрыялы\nШкілетаваным называюць тое лісце, у якога адсутнічаюць мяккія тканкі і засталіся адны жылкі. Іна ДАНЧАНКА, мастак і майстра ашыбаны, заснавальніца Школы жывапісу кветкамі і лісцем, падзялілася з ALOVAK сваімі парадамі па шкілетаванню лісця ў хатніх умовах.\nТэкст падрыхтавала: Кацярына Буто\nШкілетаванае лісце служыць выдатным матэрыялам для стварэння паштовак, дэкупажу, скрапбукінгу, інтэр’ерных кампазіцый, упрыгажэнняў, пацінавання, а таксама карцін у тэхніцы ашыбаны. Такое лісце можна купіць, а можна вырабіць самастойна ў хатніх умовах.\nПарады Іны Данчанка:\n1.Асноўныя спосабы шкілетавання:\nСухі (даволі працаёмкі спосаб, пры якім мяккія тканкі лісця выдаляюцца пры дапамозе шчоткі з жорсткім натуральным шчаціннем);\nМокры (самы просты, але не самы хуткі спосаб, пры якім лісце змяшчаецца ў слоік з вадой на некалькі тыдняў);\nХімічны (эфектыўны спосаб, пры якім лісце варыцца ў вадзе з дадаткам парашку для прачысткі труб (тыпу “Крот”, 1 сталовая лыжка на рондаль з вадой) на працягу 1-2 гадзін).\n2.Пры шкілетаванні мокрым ці хімічным спосабамі пасля таго як вы дастанеце лісце з вады, яго трэба прамыць, а потым асцярожна пацерці пальцамі, каб сышла мякаць. Раю пры гэтым надзець гумовыя пальчаткі з пупырышкамі. Калі мякаць не сыходзіць – варым яшчэ. Жорсткае лісце трэба чысціць зубной шчоткай на драўлянай дошцы, пры гэтым зубную шчотку неабходна пастаянна змочваць вадой.\n3. Шкілетаванне вельмі эфектыўнае для лісця фікусу, платану, клёну, явару, бярозы, ліпы і асабліва грэцкага арэху. Лісце каштану і вярбы вельмі далікатнае – яго складана ашкілеціць, але магчыма. Пачаткоўцам у гэтай справе раю браць шчыльнае лісце, на адваротным баку якога добра бачныя прожылкі.\n4.Пасля ашкілечвання трэба пакінуць лісце сушыцца – можна на паветры, можна пакласці пад прэс. Ці адразу прагладзіць цёплым прасам.\n5.Шкілетаванае лісце можна заўважыць і на вуліцы – сама прырода стварае такое лісце, трэба проста яго своечасова заўважыць і падняць. Таксама лісце могуць “аб’есці” якія-небудзь насякомыя, што таксама можа быць прыгожа.\n6.Пасля выварвання лісце можна апусціць у адбельвальнік (тыпу «Белізны») напалову з вадой – лісце атрымаецца як найтанчэйшыя белыя карункі, вельмі прыгожа.\n7.На многіх сайтах рэкамендуюць для шкілетавання варыць лісце з содай. На мой погляд, гэты спосаб зусім не эфектыўны, сода спраўляецца з вельмі нямногім лісцем. Так, некаторае лісце ашкілечваецца, але ў такім выпадку бывае дастаткова нават простага кіпячэння ў вадзе без усялякіх дадаткаў – мяккаму, няшчыльнаму лісцю, тыпу клёну, гэтага хапае.\nБольш падрабязную інфармацыю і майстар-класы па шкілетаванні можна знайсці на сайце Іны Данчанкі, а таксама на яе канале YouTube:\nВосеньскі Канапа Маркет-2018\nШлях да ілюстрацыі Волі Кузьміч: Не збочваць і не разварочвацца


Ці ёсьць у Беларусі фэмінізм?\n19 сьнежань 2009, 00:51\nФэмінізм у шырокім сэнсе слова — гэта імкненьне да раўнапраўя, да роўнасьці жанчын з мужчынамі ва ўсіх сфэрах жыцьця. У вузкім сэнсе — гэта жаночы рух, мэтай якога зьяўляецца выкараненьне дыскрымінацыі жанчын і ўраўнаваньне іх у правах з моцнай паловай чалавецтва. Гэты рух узьнік у Францыі ў 18 стагодзьдзі, калі пісьменьніца Алімпія дэ Гуж падрыхтавала першы маніфэст «Дэклярацыя правоў жанчыны і грамадзянкі». Актывізаваўся гэты рух у 1960-х гадах.\nЦі ёсьць ў Беларусі фэміністычны рух, я запыталася ў адмыслоўцы, якая сур’ёзна вывучала гэту праблему. Ніна Стужынская — кандыдат гістарычных навук, стваральніца і старшыня грамадзкай арганізацыі «Беларускі жаночы рух»:\n— Руху, я думаю, няма. Так бы мовіць, «украпіны» фэмінізму ёсьць.\n— А куды яны «украпваюцца», у якія сфэры?\n— Ну, па-першае, носьбіты ідэі фэмінізму — гэта жаночыя арганізацыі, якія жывыя, якія працуюць па тэме гендэрнай роўнасьці і фэмінізму. Яны ж выконваюць такую функцыю, каб людзі не палохаліся фэмінізму. Бо ў старой савецкай традыцыі, і ня толькі савецкай, фэмінізм — гэта нейкі жах, гэта нейкія ваяўнічыя амазонкі... На самой справе, усё проста. Фэмінізм — гэта рух за роўнасьць, за рэальную, сапраўдную роўнасьць. Ня тую, што дэкляруюць дакумэнты. За роўнасьць у жыцьці, за партнэрскія адносіны, за роўныя магчымасьці рэалізацыі і самарэалізацыі. Вось і ўсё. Тут няма нічога страшнага.\nЯ некалі чула меркаваньне адной прафэсаркі філязофіі, што Беларусь наагул радзіма фэмінізму. Вось яе аргумэнты: у вытокаў незалежнай беларускай палітыкі стаяла полацкая княжна Рагнеда, якая была гвалтоўна абвянчаная з князем Уладзімерам і якая паспрабавала жорстка адпомсьціць мужу. Эўфрасіньня Полацкая была першай жанчынай, кананізаванай праваслаўнай царквой. Статут Вялікага Княства Літоўскага 1588 году абвясьціў свайго роду «жаночую рэвалюцыю» у заканадаўстве: гарантаваў жанчынам права на распараджэньне маёмасьцю і абавязковую долю ў спадчыне, пакараньне за гвалт над жанчынай...\nЦяпер у Беларусі, як і ва ўсім цывілізаваным сьвеце, стала модна разважаць пра гендэр, займацца гендэрнымі праблемамі, зьявіліся дыплямаваныя спэцыялісты. Паэтка і перакладчыца Вольга Гапеева мае ступень магістра па гендэрных дасьледаваньнях. Што да фэміністычнага руху ў Беларусі, яна перакананая:\n— Не, руху такога няма. Ёсьць пэўныя людзі, актывісткі, якія лічаць сябе фэміністкамі, як я, напрыклад, якія займаюцца фэмінісцкімі праектамі, якія нешта для гэтага робяць. Ці яны пішуць артыкулы, ці робяць праграмы на радыё, ці ладзяць сэмінары, трэнінгі. У большай частцы гэта тыя жанчыны, дзяўчыны і нават хлопцы, якія навучаліся ў ЭГУ. Таму што там вывучалася гендэрная тэорыя, і ў іх ёсьць паняцьце, што значыць гендэр, што значыць фэмінізм, і яно не стэрэатыпнае, скажам так.\nКалега Вольгі Гапеевай па ЭГУ Юлія Міцкевіч, якая таксама магістар па гендэрных праблемах, пагаджаецца, што ёсьць праблема ў тэрміналёгіі. Але яна лічыць, што фэмінізм у Беларусі ёсьць. Прыкладам — Беларуская жаночая сетка, куды ўваходзіць каля трох дзясяткаў жаночых арганізацый:\n— Фэмінізм у Беларусі, канечне ж, ёсьць. Іншае пытаньне — ці можам мы гэта назваць рухам у клясычным разуменьні гэтага слова. Але, канечне, у нас ёсьць жаночыя арганізацыі, яны ладзяць пэўныя мерапрыемствы. Я ня ведаю, ці пагодзяцца людзі, якія ўдзельнічаюць у такіх імпрэзах, каб іх называлі фэміністычным рухам, фэміністычнымі арганізацыямі? Хутчэй за ўсё, што не. Таму што праблема, мне здаецца, у тым, што, займаючыся нават прамоцыяй ці спробай неяк палепшыць свае правы, жанчына ня вельмі хоча называць гэта тэрмінам «фэмінізм», таму што ён мае на нашай прасторы нэгатыўнае адценьне. Так што тут праблема яшчэ з самім паняткам.\nСучасная Канстытуцыя Рэспублікі Беларусь гарантуе жанчыне роўныя правы з мужчынамі. Але статыстыка — рэч упартая. У Беларусі толькі адзін міністар з 25 — жанчына. Гэта міністар працы і сацыяльнай абароны Марыяна Шчоткіна. Для параўнаньня: у Фінляндыі і Нарвэгіі больш за палову міністэрскіх партфэляў аддадзена жанчынам (58% і 55,6% адпаведна. Хаця сацыялёгія няўмольна сьведчыць: беларускія жанчыны значна адукаванейшыя за мужчын. Такім чынам, беларускім фэміністкам ёсьць за што змагацца.\nЦі ёсьць фэмінізм у Беларусі, запыталася я і ў вядомага беларускага літаратара і выдаўца Адама Глобуса:\n— Па-першае, вельмі люблю жанчын, і яны мне ўдзячнасьцю плацяць. Таму што любоў і каханьне бываюць толькі ўзаемнымі. А што тычыцца фэмінізму, на мой погляд, вельмі цікавая тэма, вельмі актуальная. Але на сёньняшні дзень усё робіцца крыва, коса і суха. Няма ў гэтай тэме пакуль паэзіі. А калі няма мастацтва, творчасьці, то яна не ідзе. Ёсьць нейкія артыкулы, праводзяцца нейкія паседжаньні — мітусьня, карацей. А вось сур’ёзнай паэтычнай плыні пакуль што няма. Пакуль што бяруцца чужыя схемы і туды ўстаўляюцца нашы беларускія прозьвішчы. Нейкая Палута Бадунова, Ларыса Геніюш — харошыя ўсе жанчыны, але яны проста ня ведалі, што будзе такі фэмінізм.


Канвертаваць Японская ена (JPY) і Counterpartys (ZCP) : Калькулятар абменнага курсу\nЯпонская йена (JPY) і Counterparty (ZCP) Курс валют пераўтварэнні калькулятар\nГэта Японская йена і Counterparty пераўтваральнік да цяперашняга часу з абменнымі курсамі з 27 сакавік 2020.\nКалі ласка, увядзіце суму, якую ў полі злева ад Японская йена. Выкарыстоўвайце "абмен валют", каб зрабіць Counterparty валюты па змаўчанні. Націсніце на Counterpartys або Японская ена канвертаваць паміж гэтай валютай і ўсімі іншымі валютамі.\nЯпонская ена гэта валюта, у Японія (JP, JPN, JAP). The Counterparty гэта валюта, у ні ў адной краіне. Сімвал ZCP можа быць запісаная ZCP. Японская ена дзеліцца на 100 sen. Абменнага курсу Японская ена Апошняе абнаўленне 26 сакавік 2020 ад Міжнародны валютны фонд. Абменнага курсу the Counterparty Апошняе абнаўленне 27 сакавік 2020 ад coinmarketcap.com. JPY каэфіцыент мае 6 ўважаецца лічбаў. ZCP каэфіцыент мае 12 ўважаецца лічбаў.


Червень. Новости Червеня и Червенского района. Районный вестник. Раённы веснiк. Газета города Червеня - Адкрытая размова з губернатарам\nСуббота, 26 05 2018, 13:52\nАдкрытая размова з губернатарам\nСреда, 7.02.2018 09:10. Рубрика: Власть\nУ Жодзіне адбыўся прэс-тур рэспубліканскіх і рэгіянальных сродкаў масавай інфармацыі. Журналісты наведалі шэраг горадаўтваральных прадпрыемстваў і вядучую навукова-даследчую ўстанову аграрнай галіны краіны – Навукова-практычны цэнтр НАН Беларусі па земляробству.\nЦэнтр з’яўляецца флагманам беларускай раслінаводчай навукі, дзе селекцыянуюцца 42 культуры. Журналісты наведалі Нацыянальны банк генетычных рэсурсаў раслін, дзе сабрана больш за 33 тысячы калекцыйных узораў. У гонар генетычнага банка ў лістападзе мінулага года на тэрыторыі навукова-практычнага цэнтра адкрыты памятны знак з маналітнага каменя вагой 17 тон.\nДругім пунктам на карце прэс-тура стала адно з найбуйнейшых прадпрыемстваў па вытворчасці трыкатажу ААТ «Світанак». Штомесяц тут вырабляецца 1,2-1,3 мільёна адзінак трыкатажных вырабаў. Гасцям прадэманстравалі новыя калекцыі, зрабіўшы акцэнт на дзіцячай і спартыўнай лініях.\nЯшчэ адна візітная картка не толькі горада Жодзіна, але і сусветнай машынабудаўнічай галіны – прамысловы гігант «БелАЗ». Прадпрыемства яшчэ ў 2013 годзе прадставіла грамадскасці самы вялікі кар’ерны самазвал грузападымальнасцю 450 тон. Беларускі «цяж» з’яўляецца двойчы рэкардсменам Гінеса.\nПрэс-тур праходзіў у рамках выязной прэс-канферэнцыі старшыні Мінаблвыканкама Анатоля ІСАЧАНКІ для прадстаўнікоў рэспубліканскіх і рэгіянальных СМІ, якая адбылася на «БелАЗ». Журналісты цікавіліся ў губернатара пра развіццё населеных пунктаў, стан дарог у сельскай мясцовасці, будаўніцтва жылля і інш.\nДобраўпарадкаванне не спыняецца\nУ Мінскай вобласці ў 2018 годзе будзе працягвацца добраўпарадкаванне буйных населеных пунктаў, запэўніў кіраўнік сталічнага рэгіёну на прэс-канферэнцыі. Ён таксама дадаў, што вобласць павінна развівацца планамерна.\nГубернатар нагадаў прысутным аб той увазе, якая надавалася ў мінулым годзе добраўпарадкаваннію Смалявічаў, якія прымалі абласныя «Дажынкі».\n— Усё гэта робіцца не толькі дзеля свята, але і для таго, каб акумуляваць грошы і прывесці ў парадак гэтую тэрыторыю. У гэтым годзе «Дажынкі» прыме Мядзел, ідзе планамерная падрыхтоўка да свята. Да восені, думаю, зробім там гасцініцу, якая стала даўгабудам. Мядзел будзе яшчэ адным утульным горадам Міншчыны, — адзначыў Анатоль Ісачанка.\nПадрыхтоўка да пасяўной ідзе па плану\nЖурналісты не абышлі бокам і падрыхтоўку да сёлетняй пасяўной кампаніі.\n— І рамонт тэхнікі, і назапашванне ўгнаенняў ідзе ў планавым рэжыме, — запэўніў Анатоль Ісачанка.\nГубернатар адзначыў, што ў мінулым годзе ў сталічным рэгіёне валавы збор збожжа разам з кукурузай склаў 2,1 млн. тон, ураджай цукровых буракоў дасягнуў 2 млн. тон.\nНа Міншчыне за год створаць 10 тысяч рабочых месцаў\n— Пастаўленую задачу па стварэнню каля 10 тысяч працоўных месцаў на гэты год, думаю, выканаем, — адзначыў Анатоль Ісачанка.\nРашэнне пытанняў працаўладкавання вобласць разглядае і праз развіццё прадпрымальніцтва.\n— Для людзей, гатовых да рэалізацыі бізнес-праектаў, ёсць розныя віды падтрымкі. Галоўнае, каб чалавек звярнуўся за падтрымкай, у яго быў бізнэс-план і акупнасць праекта. Наша галоўная задача, каб усё працаздольнае насельніцтва Міншчыны было занята карыснай працай, — дадаў губернатар.\nДэфіцыт месцаў у дзіцячых садках плануецца ліквідаваць за 3 гады\nНе губляе актуальнасці і праблема недахопу дзіцячых садкоў у Мінскай вобласці. Анатоль Ісачанка запэўніў, што яе плануецца вырашыць на працягу бліжэйшых 3 гадоў.\nПаводле яго слоў, у дзіцячых садках не хапае каля 5 тысяч месцаў.\n— У гэтым годзе будзе весціся будаўніцтва дашкольных устаноў у Бараўлянах, Фаніпалі, — адзначыў губернатар. — Будуць будавацца дзіцячыя сады і ў іншых рэгіёнах, там, дзе ёсць неабходнасць.\nАўтапарк вобласці зведае змены\nНа прэс-канферэнцыі СМІ паднялі і праблему высокага зносу аўтобуснага парку вобласці.\n— Наша задача – абнавіць аўтапарк і палепшыць якасць паслуг. Зрабіць гэта плануецца ў кароткі тэрмін, — падкрэсліў губернатар.\n« Будь гражданкой, будь гражданином — приходи и голосуй, зайдя в кабину!\nБРСМ в Минске проведет конкурс селфи среди молодых избирателей »


«Пасадзіў дзед рэпку»… - Часопіс «Ave Maria»\n«Пасадзіў дзед рэпку»…\nКожны ведае гэтую дзіцячую казку пра рэпку, ды мала хто добра ўяўляе гародніну, якая стала ўжо амаль экзатычнай. А між тым у нашых продкаў рэпа была папулярнаю не менш, чым сёння бульба. Гэтая гародніна была добра вядомай яшчэ шэсць тысяч гадоў таму назад — радзімай яе лічыцца Міжземнамор’е, Усходняя і Паўднёвая Азія. Яна была папулярнаю і ў старажытных рымлянаў, якім удавалася вырошчваць рэпу да пудовай вагі.\nРэпа — цудоўная скарбонка вітамінаў, бялкоў, цукраў (у выглядзе лёгказасваяльных монацукраў) і мінеральных соляў. Яна багатая асабліва карыснымі для арганізма вітамінамі С (якога у ёй больш, чым у лімонах і апельсінах), В, В2, РР; ёсць у ёй таксама солі фосфару, калію, магнію, жалеза і мікраэлементы (медзь, марганец, цынк), карацін, пантатэнавая і фоліевая кіслоты. У рэпе ёсць і бурштынавая кіслата (універсальны біястымулятар, які валодае антыаксідантным і метабалічным дзеяннем), якая рэдка сустракаецца ў іншай гародніне. Своеасаблівы водар і востры прысмак рэпе надаюць гарчычныя алеі (ад гэтага прысмаку можна пазбавіцца, калі апусціць нарэзаную рэпу на пару хвілін у гарачую ваду).\nВельмі карысныя маладыя лісты рэпы, бо ў іх аднаго вітаміна С у шэсць разоў больш, чым у караняплодах. Менавіта таму ў Японіі, ЗША, Канадзе, Італіі, Індыі ўжываюць лісце рэпы ў салатах і гарачых стравах у свежым і замарожаным выглядзе. У Японіі нават заквашваюць рэпу разам з лісцем, як капусту. Нашы продкі ўжывалі рэпу круглы год сырою, варанаю і смажанаю, а калі не хапала хлеба, то падмешвалі муку і пяклі хлеб з рэпы. На сушанай рэпе настойвалі квас.\nЛекавыя ўласцівасці рэпы вядомыя са старажытнасці. Яшчэ Дыяскарыд (старажытнарымскі ўрач, фармаколаг, адзін з заснавальнікаў батанікі) адзначаў мачагонныя ўласцівасці вараных парасткаў рэпы, а настой варанай рэпы з цукрам і алеем рэкамендаваў для лячэння запалення горла і памяншэння кашлю. Ён лічыў, што насенне рэпы, змешанае з іншымі лекамі, добра выводзіць атруту. Дзецям, калі яны хварэлі на воспу, таксама давалі насенне рэпы. Печаную і вараную рэпу нашы продкі выкарыстоўвалі для лячэння падагры і абмарожаных канечнасцяў. У тыбецкай медыцыне насенне рэпы рэкамендуюць увогуле пры ўсіх хваробах.\nУ сучаснай народнай медыцыне рэпу выкарыстоўваюць для харчавання дыябетыкаў і ў якасці супрацьзапаленчага, супакаяльнага, антысептычнага сродку пры бранхіце, астме, астэахандрозах і для стымуляцыі сардэчна-сасудзістай дзейнасці ў выглядзе настояў, сокаў і адвараў, а таксама як мачагонны і лёгкі слабіцельны сродак. У рэпе ёсць глюкарафанін — рэдкі кампанент, які ахоўвае арганізм ад раку і цукровага дыябету, а таксама дапамагае змагацца з гэтымі хваробамі.\nСок рэпы — цудоўны супрацьцынготны сродак, ён садзейнічае растварэнню камянёў у нырках, добра ўплывае на хворыя суставы. Адвар з рэпы рэкамендуецца пры прастудных лёгачных захворваннях. Настоем з лісця палошчуць рот пры захворваннях зубоў. Мазь, зробленую з працёртай рэпы і гусінага тлушчу, паўночныя народы выкарыстоўваюць пры абмарожанні.\nПаколькі ў рэпе шмат вітаміну С, то восенню і халоднай зімой рэпка — наш надзейны абаронца ад прастудаў і інфекцый. Асабліва карысны для падтрымкі імунітэту японскі гатунак рэпы — какабу.\nРэпа вельмі багатая на кальцый, які ў асноўным змяшчаецца ў лісцях. Таму сок з лісцяў выкарыстоўваюць для лячэння хваробаў касцей (напрыклад, астэапарозу) і для ўмацавання зубоў. Сумесь соку рэпы (2 ст. лыжкі)\nз сокам каранёў дзьмухаўца (3 ст. лыжкі) і сокам з морквы (1 шклянка) добра ўмацоўвае косці і зубы. Хімічны склад гэтай сумесі з’яўляецца выдатнай прафілактыкай пераломаў, таму такі сок асабліва карысны пажылым людзям, якія часта пакутуюць ад астэапарозу. Сок з лісця рэпы, асабліва разам з сокамі сельдэрэю і морквы, з’яўляецца добрым сродкам для паніжэння кіслотнасці.\nУ традыцыйнай медыцыне таксама здаўна цэняцца ўзмацняльнае і аднаўляльнае ўздзеянне рэпы. З яе можна выціскаць сок, гатаваць гарбату, адвар, рабіць кампрэсы, якія суцішваюць боль і спрыяюць загойванню ранаў. Яна дапамагае пры хваробах ротавай поласці, дыхальных шляхоў, малакроўі. Вараная ў малацэ рэпа, змешаная з маркоўным сокам і мёдам (50–70 г у дзень), дапамагае вылечыць імпатэнцыю, а сок рэпы, морквы і шпінату дапамагае пазбавіцца ад гемарою. Эфектыўная рэпа і пры лячэнні цяжказагойных ранаў. Цёплая кашка з варанай рэпы, прыкладзеная да хворых суставаў, дапамагае суцішыць боль.\nЯшчэ адна цікавая ўласцівасць рэпы — яна дапамагае людзям з павышанай метэаадчувальнасцю, не ствараючы дадатковай нагрузкі на сэрца. Таму рэпу (як і моркву, бульбу, гарох, фасолю) карысна ўжываць тым, хто адчувальны на змены надвор’я. Сок з паранай рэпы лічыц-ца натуральным супакаяльным сродкам. Змяшайце яго з мёдам, піце на ноч — і моцны сон вам гарантаваны.\nУ дыетычным харчаванні рэпу выкарыстоўваюць свежаю і паранаю з раслінным алеем пры захворваннях вантробы і жоўцевага пузыра.\nАднак трэба памятаць, што сырую рэпу і сок з яе не трэба ўжываць пры абвастрэнні язвы страўніка і дванаццаціперснай кішкі, а таксама, калі ў вас востры гастрыт, энтэракаліт ці вострыя запаленчыя працэсы ў вантробе ці нырках.\nПры арытміі сок рэпы з мёдам ужываюць па 2 ст. л. 3 разы ў дзень.\nПры астме і дрэнным зроку, пры атлусценні, а таксама пры тытунёвай залежнасці (ужыванне рэпы зніжае рызыку раку лёгкіх у курыльшчыкаў на 20%) карысна ўжываць рэпу штодзённа.\nКалі кроваточаць дзясны, палошчуць рот (4–5 разоў у дзень) настоем з лісця рэпы: 1 ст. л. сухога лісця заліць 1 шклянкаю кіпеню, настаяць 30 хвілін.\nПры вострым бранхіце 2 ст. л. дробна парэзанай рэпы заліць 1 шклянкаю кіпеню, настойваць 25 хвілін, піць паўшклянкі 4 разы ў дзень.\nПры дыскенізіі жоўцевых шляхоў прымаць па паўшклянцы соку рэпы, змешанага з лыжачкай мёду, 2 разы ў дзень.\n2 ст. л. дробна парэзанай рэпы заліць шклянкаю вады, гатаваць 10 хвілін, настойваць 1 гадзіну, працадзіць. Прымаць на працягу дня пры бяссонніцы, арытміі, кашлі. Гэты ж адвар прымяняюць для прымочак, абмыванняў.\nСтравы з рэпы\nПаранкi з разынкамi\nНевялікія караняплоды рэпы аднолькавай формы прамыць, абабраць, пакласцi ў глiняны гаршчок, дадаць паўшклянкi вады, закрыць накрыўкай, паставiць у духоўку. Парыць да гатоўнасцi. Дадаць 100–150 г разынак i прапарыць яшчэ 3–5 хвiлiн. На стол падаваць у халодным выглядзе.\nРэпа са смятанай\n150 г рэпы, 2 ст. л. смятаны, 20 г цыбулі, 5 г зеляніны, соль.\nРэпу прамыць, абабраць, пакласці на протвінь з невялікай колькасцю вады, запячы да мяккасці, астудзіць. Парэзаць тонкімі палоскамі, дадаць дробна парэзаную цыбулю, пасаліць, дадаць смятану, змяшаць. Падаючы на стол, паліць смятанай, пасыпаць кропам ці пятрушкай.\nРэпа, фаршыраваная грыбамі\n10 шт. рэпы, 300 г грыбоў, 2 цыбуліны, зеляніна пятрушкі, соль.\nРэпу спячы, абабраць скурку, выняць мякаць з сярэдзіны і дробна парэзаць. Абабраную цыбулю нарэзаць кубікамі і крыху абсмажыць на алеі. Грыбы прамыць, парэзаць, абсмажыць на алеі, змяшаць з парэзанаю рэпаю і цыбуляю, пасаліць. Гэтым фаршам напоўніць рэпу, пакласці ў сацейнік, заліць сметанковым маслам і тушыць 30–40 хвілін у духоўцы.\nРэпа для прыгажосці\nМякаць рэпы здавён прымяняецца ў касметалогіі для захавання пругкасці скуры, яна валодае супрацьзапаленчымі і супакаяльнымі ўласцівасцямі (ёсць у касметычных крэмах, якія рэкамендуюцца супраць прышчоў).\nМаска для кожнай жанчыны. Нацерці рэпу на тарцы, дадаць крыху вяршкоў, 1 лыжачку мёду, намазаць твар. Праз 10 хвілін змыць маску слабой цеплаватай заваркай зялёнай гарбаты.\nТанізуючая маска. Адварыць 1 рэпку, стаўчы яе, дадаць 1 ст. л. смятаны, 1 ст. л. маркоўнага соку, 1 ст. л. аліўкавага алею. Нама-заць твар і шыю на 15–20 хвілін. Змыць цёплаю вадою і працерці скуру кубікам лёду. Добра замарозіць кубікі з соку рэпы і імі праціраць твар, калі ў вас тлустая скура.\nАдвар з лісця рэпы з’яўляецца дасканалым бальзамам для валасоў. Прапануем зрабіць маску, якая дапаможа пазбавіцца ад перхаці і ўмацуе валасы. Змяшаць 4 ст. л. соку рэпы з\n1 ч. л. соку з цыбулі і 1 ст. л. лопухавага алею (рэпейнага масла). Уцерці ў карані валасоў за 30 хвілін перад мыццём. Вымыць шампунем.


"Ужо ёсць інвестары". Малады гродзенец распрацоўвае праект аднаўлення яўрэйскага квартала\n«Ужо ёсць інвестары». Малады гродзенец распрацоўвае праект аднаўлення яўрэйскага квартала\n20 лістапада 2018, 15:39\nГродзенец Натан Шамсутдзінаў хоча адрадзіць яўрэйскі квартал у Гродне. Свае ідэі ён прадставіць на бліжэйшым інвестуікэндзе, які пройдзе 24 лістапада.\nІдэя аднаўлення страчанага квартала ў цэнтры Гродна нарадзілася ў Натана, калі ён больш падрабязна стаў вывучаць раён забудовы ў гістарычнай частцы горада. Хлопец адзначае, што забудова на сённяшнім пустыры каля сінагогі бясследна страчана, яе ніхто пакуль не збіраецца аднаўляць, а гэта прывабны кавалачак, які зможа прыцягнуць у Гродна інвестараў.\n«Сёння ад калісьці вялікага яўрэйскага квартала засталося толькі некалькі будынкаў. Гэта ж быў цэлы горад са сваімі маленькімі вуліцамі,\nдзе бурліла яўрэйскае жыццё. Наш фонд „Кіслеў“ ставіць перад сабой задачу аднавіць раён ад сінагогі да закінутага дома каля моста, што вядзе да Цэнтра творчасці дзяцей і моладзі. Гэта ўсё рэальна і рэалізацыя гэтага праекта прынясе гораду толькі карысць».\nЗабудова вакол сінагогі ў пачатку ХХ ст.\nНатан распавядае, што ўжо шукае інвестараў для рэалізацыі праекта, а таксама сочыць за лёсам пабудоў, што захаваліся на вуліцы Вялікай Траецкай.\n«Наш фонд ужо знайшоў двух інвестараў, якія б хацелі ў адным будынку на Траецкай размясціць гатэль, а ў іншым зрабіць рэстаран. Але ў гэтых будынкаў сёння ёсць уладальнікі, якія на працягу некалькіх гадоў нічога не робяць. Старыя пабудовы руйнуюцца і калі яны не будуць ніяк выкарыстоўвацца, мы б хацелі іх забраць. Зараз мы праводзім перамовы з мясцовай уладай і замежнымі інвестарамі, і ў будучыні гатовыя разгледзець розныя варыянты набыцця будынкаў. Яўрэйскі квартал у Гродне ў будучыні можа стаць альтэрнатывай пешаходнай Савецкай і ў гэтым я нават не сумняюся».\nНатан Шамсутдзінаў паказвае «крывы дом» на вуліцы Вялікай Траецкай, які разбураецца на вачах.\nТурысты і інвестары\nНатан распавядае, што ў буйных еўрапейскіх гарадах яўрэйскія кварталы карыстаюцца вялікай папулярнасцю, прыкладам можа паслужыць Казімеж у Кракаве.\n«Мы зможам адрадзіць горад у тым выглядзе, у якім ён існаваў да вайны, і сюды пацягнуцца не толькі турысты і інвестары з блізкага замежжа, але і далёкага, напрыклад, з Ізраіля, Штатаў, Канады і іншых краін. Гродзенскія яўрэі раскіданыя па ўсім свеце і, як паказвае практыка, яны едуць на радзіму продкаў. Хтосьці нават гатовы сюды інвеставаць, а ў яўрэйскім квартале ім будзе гэта рабіць куды прыемней. Яўрэйскі квартал гэта неабавязкова нешта яўрэйскае, тут можна пры жаданні адкрыць што заўгодна».\nНатан Шамсутдзінаў - кіраўнік фонда «Кіслеў»\nСамы час аднаўляць\nСёння аб аднаўленні старога квартала над Гараднічанкай кажуць не толькі яўрэі і энтузіясты-гісторыкі, але і звычайныя гараджане. Бо ў гэтым месцы знікла амаль усе — непаўторны дух яўрэйскага гандлёвага і адукацыйнага цэнтра з рынкам, некалькімі малітоўнымі дамамі і цэлымі кварталамі жылой забудовы. Старыя фатаграфіі і ўспаміны гродзенцаў нагадваюць сёння пра гэта і аднаўленне гэтай часткі горада ў апошні час усё больш актуальна. Асабліва пасля таго, як архітэктары і гарадскія ўлады адмовіліся ад ідэі пабудаваць дублёр Вялікай Траецкай.\n[irp posts="92 429″ name="Улады Гродна: стан Вялікай Траецкай — недапушчальны"]\n[irp posts="90 907″ name="Ці стане Гродна зялёным? Прайшлі абмеркаванні экалагічнага даклада да новага генеральнага плана"]\nЧастка тэрыторыі на вуліцы Вялікай Траецкай, дзе можна было б аднавіць яўрэйскі квартал\n«Гэта не проста нейкія знакі». Гродзенец зрабіў сцягі розных раёнаў горада\n« «Зрабіць найлепшы раён». У Альшанцы з’явіўся свой інфармацыйны бюлетэнь


Віцэ-преэм'ер Беларусі Васіль Даўгалёў быў прызначаны кіраўніком камісіі грашовага абарачэньня. Нядаўна ён паведаміў, што паводле ягонага меркаваньня лібэралізоўваць беларускую эканоміку непатрэбна й нават шкодна.\nПрамова Васіля Даўгалёва была асабліва цікавай у зьвязку з тым, што днямі Менск наведвала місія МВФ. Запрасіў місію беларускі бок, які пажадаў атрымаць парады міжнародных экспэртаў.\nПад час візіту місіі міністар фінансаў Мікалай Корбут паведаміў, што калі Беларусь выканае рэкамэндацыі фонду, у наступным годзе зьявіцца магчымасьць атрымаць крэдыт. Вядома, што найбольш настойліва МВФ раіць Беларусі лібэралізаваць цэнавую і валютную палітыкі.\nАле ж як толькі місія зьяжджае, беларускі ўрад вяртаецца на свае ранейшыя пазыцыі.\nПаводле словаў Васіля Даўгалёва, Беларусь не павінна праводзіць лібэралізацыю цэнаў і валютнага рынку. Віцэ-прэм'ер прызнаў, што краіна ўжо ўвайшла ў рэжым гіпэрінфляцыі дзякуючы дэвальвацыйнай палітыцы.\nДзеля таго, каб забясьпечыць стабілізацыю валюты, паводле меркаваньня Даўгалёва, трэба не дапусьціць лібэралізацыі эканомікі. Ён лічыць, што рэформы трэба праводзіць "толькі па меры іх высьпяваньня".\nДа таго ж віцэ-прэм'ер лічыць, што скарачэньне грашовае масы можа прывесьці толькі да спыненьня вытворчасьці. Даўгалёў падкрэсьліў: "Гэта патрэбна толькі захаду, фірмы якога ў шматлікіх пазыцыях канкуруюць на рынках зь беларускімі прадпрыемствамі".\nМожна зрабіць выснову, што ўрад, які пачынае барацьбу зь інфляцыяй, першым чынам мае намер надрукаваць грошай.\nДа таго ж, Даўгалёў паведаміў, што Савет міністраў зьбіраецца забавязаць прадпрыемствы прадаваць усю валюту, якую яны маюць. Але ж вядома, што набыць валюту прадпрыемствы ня могуць. У зьвязку з гэтым паўстае пытаньне, як яны змогуць праводзіць навонкі эканамічную дзейнасьць.\nГэты выступ Даўгалёва сьведчыць пра тое, што ўрад разумее, што эканоміка знаходзіцца ў вельмі цяжкім стане. Але ж кіраўніцтва краіны мае намер і надалей ужываць тыя ж захады, якія прывялі эканоміку да такога стану.


Род каланхоэ, які ўваходзіць у сямейства толстянковых, налічвае больш за дзвесце відаў. Радзіма гэтых суккулентов - тропікі Афрыкі, Азіі і Паўднёвай Амерыкі, дзе яны растуць у мностве. Асобныя іх віды культывуюцца ў якасці пакаёвых раслін.\nУ хатніх умовах часцей за ўсё вырошчваюць каланхоэ Бехарское, Блоссфельда, лямцавае, Дегремона, пёрыста і трубкоцветное, якія адбываюцца з выспы Мадагаскар. Гэтыя нізкарослыя хмызнячкі вонкава адрозніваюцца адзін ад аднаго настолькі, што западозрыць іх радня на першы погляд даволі складана. Так, у каланхоэ Бехарского, радзіма якога - поўдзень Мадагаскара, лісце буйныя, аксаміцісты, карычняватага адцення. Гэта каланхоэ, Квітнеючае на працягу ўсяго лета, любіць сухое паветра, яркае святло, а таксама ўмераны ў цёплыя месяцы, а ў зімовы час бедны паліў. Размнажаецца гэты від верхавіннымі тронкамі, кветкі ў яго - опушенные, невялікага памеру.\nКаланхоэ Блоссфельда, сыход за якім некалькі адрозніваецца, у летні час патрабуе багатага паліву. У прыродзе ён расце ў трапічных лясах Мадагаскара, таму для яго звыклая вільготнае асяроддзе пасялення. Вышыня гэтага кустоўя складае каля 30 см. У каланхоэ Блоссфельда буйныя лісце яйкападобнай формы, разьбяныя па краях. Гэта каланхоэ, Квітнеючае з лютага па май ўключна, утворыць пышныя суквецці з 100 і больш дробных чатырохляпёсткавая кветак - чырвоных, аранжавых, ружовых ці жоўтых. Размножваюць дадзены выгляд чаранкаваннем. Уцёкі расліны неабходна рэгулярна абрэзаць.\nКаланхоэ лямцавае - паўхмызняк вышынёй каля 50 гл з опушенным лісцем і сцебламі. Лісточкі ў яго - мясістыя, даўгаватыя, на іх краях маюцца невялікія карычневыя зубцы. Лямцавае каланхоэ, Квітнеючае ў прыродзе на працягу ўсяго лета, вельмі рэдка зацвітае ў хатніх умовах. Кветкі ў гэтага віду - чырвона-фіялетавыя, сабраныя ў невялікі «парасон».\nКаланхоэ Дегремона ў прыродзе расце на бедных камяністых глебах. Яго вышыня - 40-80 см. Лісце ў гэтага віду - глянцавыя, ярка-зялёнага колеру, на ніжняй іх баку маюцца фіялетавыя плямы. Характэрнай асаблівасцю каланхоэ Дегремона з'яўляюцца даччыныя каліва, вырастаюць па перыметры лісця. Яны выдатна прыжываюцца пры падзенні на зямлю, акрамя таго, гэты від, як і іншыя, можна размножваць тронкамі. Квітнее каланхоэ Дегремона на працягу летніх месяцаў, у памяшканні заквітае рэдка. Сок яго лісця традыцыйна выкарыстоўваецца ў народнай медыцыне як сродак ад прастуды.\nКаланхоэ пёрыста расце ў тропіках як Старога, так і Новага Свету. Яно дасягае вышыні ў 1 м. Лісце ў гэтага віду, як вынікае з яго назвы - пёрыстыя, з чырвонай аблямоўкай па краях. Гэта каланхоэ, Квітнеючае нерэгулярна, таксама з'яўляецца лекавых раслінай: сок з яго лісця і прыгатаваная на яго аснове мазь прымяняюцца для вонкавага лячэння захворванняў скуры. Кветкі ў гэтай расліны - паніклыя, зелянява-ружовыя. Размнажаецца яно чаранкаваннем.\nКаланхоэ трубкоцветное расце на пясчана-камяністых схілах Мадагаскара. Гэты паўхмызняк ў прыродзе можа вырасці да 70 см у вышыню. Яго вузкія шэра-зялёныя лісце маюць незвычайны выгляд: формай яны нагадваюць трубачкі, на канцах якіх вырастаюць даччыныя расліны, падобныя на невялікія кветачкі. Красаванне ў гэтага віду нерэгулярнае. Вядома некалькі гатункаў трубкоцветного каланхоэ, якія адрозніваюцца не толькі памерамі, але і афарбоўкай кветак: яны могуць быць белымі, жоўтымі, чырвонымі, аранжавымі, ружовымі; іх памер - да 2,5 см. Размножваць яго можна як тронкамі, так і даччынымі раслінамі.\nУсе віды каланхоэ, якія выкарыстоўваюцца ў пакаёвым кветкаводстве, акрамя вільгацелюбівых каланхоэ Блоссфельда, любяць ўмераны паліў у летні час і рэдкі - у зімовы. Паліваць гэтыя расліны зімой трэба толькі такім чынам, каб не дапусціць перасыхання землянога кома. Яны святлалюбныя і выдатна пераносяць сухое паветра. Вырошчваюць ўсе віды і гатункі гэтых раслін у спецыяльным субстраце для суккулентов альбо ў сумесі з пажыўнай зямлі, торфу, пяску і перегноя. Культывуецца як пакаёвая расліна, каланхоэ не толькі ўпрыгожвае інтэр'ер, але і можа прынесці карысць здароўю.\nКаштоўная дэкаратыўная, харчовая, лекавая і кармавая культура амарант: пасадка і сыход\nЯблыня Орлік: цудоўныя плады з цудоўным водарам\nМодны лук з скураной курткай: асаблівасці і рэкамендацыі\nЦі існуюць малітвы для пахудання?\nДачка Заворотнюк Ганна Стрюкова - адна з самых папулярных дзяўчат\nPolaris (снегаход): тэхнічныя характарыстыкі і водгукі\nПры якой тэмпературы выклікаць хуткую дзіцяці? Пры якой тэмпературы ў груднічка выклікаць хуткую дапамогу?


Андрэю Молчану прысудзілі штраф за несанкцыянаваны пікет\nhttp://spring96.org/be/news/53833 2012 2012-07-04T16:11:43+0300 2012-07-04T16:11:43+0300 1970-01-01T03:00:00+0300 be http://spring96.org/files/images/sources/mouchan.jpg Праваабарончы цэнтр «ВЯСНА» Праваабарончы цэнтр «ВЯСНА» Праваабарончы цэнтр «ВЯСНА»\nУ пачатку працэса суддзя адхіліў хадатайніцтва аб разглядзе відэаматэрыялаў, знятых каля будынку Першамайскага РАУС.\nАндрэй Малчанаў дае паказанні. Па ягоных словах, 19 траўня ён разгарнуў бел-чырвона-белы сцяг у падтрымку палітвязня Сяргея Каваленкі. Калі гэта ўбачылі міліцыянты, яны пачалі вырываць у яго сцяг. Потым апранулі кайданкі і пачалі яго збіваць. Падчас збіцця Андрэй Молчан некалькі разоў губляў прытомнасць.\nНа судзе выступае першы сведка - міліцыянт Аляксандр Куцко, 1991 года нараджэння.\nДругі сведка - Віктар Ігнатовіч. На пытанні адказвае невыразна. Абодва сведкі - салдаты тэрміновай службы ў войску. Сведкі-міліцыянты паведамілі, што культурна прасілі прыбраць Молчана сцяг, аднак ён пачаў агрэсіўна рэагаваць на гэта, біў нагамі па службовым аўтамабілі і патрапіў нагой у твар аднаму з міліцыянтаў. Менавіта з-за гэтага яны вымушаныя былі надзець яму кайданкі.\nУ якасці сведкі выступае сястра Андрэя Молчана - Ганна.\nАндрэй Молчан прызнаны вінаватым у парушэнні арт. 23.34 КаАП. Суд прызначыў пакаранне - штраф 8 базавых велічыняў (800 тысяч рублёў). Суддзя Люштык падчас працэсу не прыняў да ўвагі збіццё Молчана, пацверджанае медыцынскай экспертызай. І наогул праігнараваў гэты факт.\n04.07.2012 Тэгі: суды, адміністратыўны перасьлед, палітвязьні, затрыманьні


30 гадоў таму адбыўся першы «Чарнобыльскі шлях» | Новы Час\nФота Уладзіміра Сапагова. Крыніца: https://vytoki.net/?photo=00034345\nЗ самага пачатку тэму Чарнобылю сярод палітыкаў першым падхапіў Беларускі народны фронт, разам з тэмамі незалежнасці і сталінскіх рэпрэсіяў яна робіцца адною з візітовак БНФ.\nФота Уладзіміра Сапагова. Крыніца: https://vytoki.net/?photo=00034345\nПраблема ж Чарнобылю пакрысе адыходзіць на другі план, шэсце робіцца адною з традыцыйных акцыяў беларускай апазіцыі. Найбуйнейшы ды найбольш крывавы «Чарнобыльскі шлях» прайшоў у 1996 годзе.\nСёлета арганізатары «Чарнобыльскага шляху» выступілі з заяваю, у якой называюць непрымальнымі спагнанне грошай за працу міліцыі, якая фінансуецца з дзяржбюджэту. Арганізатары шэсця адзначылі, што, верагодна, болей не будуць ладзіць акцыяў, а «Чарнобыльскі шлях–2019» стане апошнім.\n«Па факце гэта падвойная аплата дзеянняў, у якіх не толькі няма неабходнасці, але часцяком у Беларусі — пагроза для ўдзельнікаў мерапрыемстваў», — адзначалася ў заяве аргкамітэту «Чарнобыльскага шляху–2019».


Аб гэтым пад час наведвання Слуцка паведаміў міністр культуры Беларусі Павел Латушка.\n— Зразумела, што сімвалам Слуцка па праву з’яўляюцца слуцкія паясы, але разам з тым яны сімвал і ўсёй Беларусі. Некалькі дзён таму ў Савеце Міністраў адбылася нарада, на якой абмяркоўваліся падыходы да адраджэння вырабу слуцкіх паясоў. Нагадаю, што гэта даручэнне прэзідэнта нашай краіны. Вынікам нарады стала рашэнне аб распрацоўцы Міністэрствам культуры Дзяржаўнай праграмы адраджэння і развіцця народных промыслаў «Слуцкія паясы». Кіраўніцтва справамі Прэзідэнта, якому належыць фабрыка «Слуцкія паясы», агучыла інфармацыю, што першыя слуцкія паясы павінны з’явіцца да канца сёлетняга года — да гэтага часу будзе адноўлены іх выраб. Для беларускай культуры такі крок асабліва значны, бо фактычна слуцкі пояс з’яўляецца нашым нацыянальным брэндам, — адзначыў пад час сустрэчы з вучнямі Мінскага абласнога кадэцкага вучылішча Павел Латушка.


Галоўная Бартавая прылада\nІнфармацыя пра бартавыя прылады\nТыпы бартавых прылад, якія выкарыстоўваюцца\nАтрыманне бартавой прылады\nВяртанне бартавой прылады\nУсталяванне бартавой прылады\nКрадзеж, згуба бартавой прылады\nСпіс адкліканых бартавых прылад\nДля таго каб карыстацца сеткай платных аўтадарог, якія ўваходзяць у сістэму BelToll, неабходна ўсталяваць у транспартным сродку невялікую прыладу электроннай аплаты, якую таксама называюць бартавой прыладай. Яе выкарыстанне не патрабуе выбару пэўнай паласы руху, зніжэння хуткасці або спынення ў пунктах збору платы за праезд.\nПарталы станцый збору платы, устаноўленыя над праезнай часткай, абсталяваны спецыяльнымі перадатчыкамі. Бартавая прылада дазваляе сістэме ідэнтыфікаваць транспартны сродак, на які распаўсюджваецца абавязацельства па аплаце карыстання платнай аўтадарогай, а таксама захоўваць і апрацоўваць атрыманую інфармацыю аб транспартным сродку.\nКалі транспартны сродак, абсталяваны бартавой прыладай, праязджае пад спецыяльнымі парталамі збору платы, бартавая прылада абменьваецца данымі з перадатчыкамі, усталяванымі на партале. Спісанне сродкаў з рахунку пацвярджаецца гукавым сігналам.\nАтрымаць бартавую прыладу можна пасля рэгістрацыі транспартнага сродку ў сістэме BelToll і ўнясення закладнога кошту ў памеры:\n20 еўра для транспартнага сродку з тэхнічна дапушчальнай агульнай масай не больш за 3,5 тоны;\n50 еўра для транспартнага сродку з тэхнічна дапушчальнай агульнай масай больш за 3,5 тоны.\nЗакладны кошт уносіцца ў беларускіх рублях па афіцыйным курсе Нацыянальнага банка Рэспублікі Беларусь на дзень аплаты.\nБартавая прылада лёгка ўсталёўваецца на ўнутраную частку лабавога шкла. Падрабязную інфармацыю па ўсталяванні вы знойдзеце ў кіраўніцтве карыстальніка, якое выдаецца разам з бартавой прыладай. На транспартных сродках з металізаваным шклом выкарыстоўваюцца бартавыя прылады з вонкавым блокам.\nПерад выездам на платны ўчастак дарогі вадзіцель павінен пераканацца ў спраўнасці бартавой прылады, праверыўшы яе ў адпаведнасці з парадкам тэхналагічнай эксплуатацыі, а таксама сачыць за яе сігналамі падчас праезду пад станцыямі збору платы.\nБартавыя прылады сілкуюцца ад убудаванага акумулятара і не патрабуюць падключэння да крыніцы харчавання ў аўтамабілі.\nУвага! Кожная бартавая прылада персаналізавана пад пэўны транспартны сродак і не павінна выкарыстоўвацца на транспартным сродку з іншым рэгістрацыйным знакам.\nПасля замены рэгістрацыйнага знака далейшы рух па платных дарогах з выкарыстаннем раней атрыманай бартавой прылады, не персаналізаванай пад новы рэгістрацыйны знак, з’яўляецца парушэннем. У гэтым выпадку неабходна да выезду на платную дарогу атрымаць бартавую прыладу на новы рэгістрацыйны знак у бліжэйшым пункце абслугоўвання.\nПадчас рэгістрацыі ў сістэме BelToll уладальнік транспартнага сродку, у тэхнічным пашпарце якога значацца два рэгістрацыйныя знакі, павінен паведаміць, на які канкрэтна знак (альбо на абодва) неабходна атрымаць бартавую прыладу. У прыватнасці, гэта правіла дзейнічае для вадзіцеляў аўтамабіляў таксі, у якіх, акрамя стандартнага рэгістрацыйнага знака на белым фоне, маецца спецыяльны рэгістрацыйны знак жоўтага колеру серыі ТАХ. Бартавая прылада, усталяваная ў аўтамабілі, павінна быць персаналізавана пад той рэгістрацыйны знак, з якім ажыццяўляецца рух па платных дарогах. Калі для руху па платных дарогах выкарыстоўваюцца абодва нумары, неабходна атрымаць дзве бартавыя прылады і кожны раз перад выездам на платную дарогу сачыць за тым, каб бартавая прылада на шкле аўтамабіля адпавядала рэгістрацыйнаму знаку, які выкарыстоўваецца ў той момант.\nУвага! Калі ў аўтамабілі знаходзіцца бартавая прылада, персаналізаваная пад рэгістрацыйны знак, не ўсталяваны на транспартным сродку падчас руху, яе неабходна перавозіць выключна ў металізаваным пакеце!\nБартавыя прылады, прызначаныя для эксплуатацыі ў сістэме BelToll, маркіраваны знакам BY.\nПасля рэгістрацыі ў сістэме BelToll уладальнікі аўтамабіляў з тэхнічна дапушчальнай агульнай масай не больш за 3,5 тоны атрымліваюць бартавую прыладу для легкавых аўтамабіляў\nУ камплект пастаўкі бартавой прылады ўваходзяць:\nсурвэтка для ачысткі лабавога шкла;\nкранштэйны для ўсталявання бартавой прылады на лабавое шкло;\nБартавая прылада для легкавых аўтамабіляў наладжана і гатова да выкарыстання. Вам трэба толькі ўсталяваць яе ў транспартным сродку, як паказана ў кіраўніцтве карыстальніка.\nВідэаінстукцыя для бартавой прылады тыпу OBU-3203:\nУладальнікі аўтамабіляў з тэхнічна дапушчальнай агульнай масай больш за 3,5 тоны атрымліваюць бартавыя прылады тыпу OBU-4021 або OBU-4040 для грузавых аўтамабіляў\nУ скрынцы з бартавой прыладай тыпу OBU-4021 знаходзяцца:\nбартавая прылада OBU-4021;\nнаклейка з кароткімі інструкцыямі, якую трэба прыклеіць на пярэднюю паверхню бартавой прылады;\nсурвэтка для ачысткі лабавога шкла аўтамабіля перад усталяваннем бартавой прылады;\nсамаклейныя стужкі-ліпучкі для фіксацыі бартавой прылады на паверхні лабавога шкла;\nВідэаінстукцыя для бартавой прылады тыпу OBU-4021:\nУ скрынцы з бартавой прыладай тыпу OBU-4040 знаходзяцца:\nбартавая прылада OBU-4040;\nкранштэйн для бартавой прылады;\nсурвэтка для ачысткі шкла;\nВідэаінстукцыя для бартавой прылады тыпу OBU-4040:\nУладальнікі аўтамабіляў з цалкам металізаваным лабавым шклом атрымліваюць двухкампанентную бартавую прыладу з вонкавым блокам незалежна ад тэхнічна дапушчальнай агульнай масы транспартнага сродку\nУ камплект такой бартавой прылады ўваходзяць:\nвонкавы модуль бартавой прылады OBU-4042 для ўсталявання на вонкавай паверхні лабавога шкла;\nунутраны модуль бартавой прылады OBU-4041 для ўсталявання на ўнутранай паверхні лабавога шкла;\nмацаванне для вонкавага модуля;\nклейкая стужка для ачысткі вонкавага модуля;\nклейкая стужка для ўнутранага модуля;\nінструкцыя па ўсталяванні;\nУнутраны модуль бартавой прылады для аўтамабіляў з тэхнічна дапушчальнай агульнай масай не больш за 3,5 тоны запраграміраваны і гатовы да выкарыстання адразу пасля ўсталявання.\nПерад кожнай паездкай вадзіцелі аўтамабіляў з тэхнічна дапушчальнай агульнай масай больш за 3,5 тоны павінны пераканацца, што на ўнутраным модулі двухкампанентнай бартавой прылады вызначана правільная колькасць восей транспартнага сродку. Усталёўваць і выкарыстоўваць двухкампанентную бартавую прыладу трэба строга ў адпаведнасці з Інструкцыяй па ўсталяванні і Кіраўніцтвам карыстальніка!\nПерад кожнай паездкай вадзіцель павінен пераканацца, што на бартавой прыладзе выстаўлена правільная колькасць восей транспартнага сродку.\nВідэаінстукцыя для бартавой прылады тыпу OBU-TWIN 4041/4042:\nБартавую прыладу трэба атрымаць перад выездам на платную дарогу. Для гэтага неабходна зарэгістраваць транспартны сродак у сістэме BelToll. Рэгістрацыя ажыццяўляецца ў пунктах абслугоўвання кліентаў. Некаторыя аператары паліўных карт таксама аказваюць сваім кліентам паслугі па рэгістрацыі ў сістэме.\nСістэма BelToll прымае паліўныя карты наступных эмітэнтаў:\nУладальніку транспартнага сродку неабходна падпісаць дагавор карыстання платнай дарогай і прад’явіць камплект неабходных дакументаў.\nРэгістрацыя ў сістэме бясплатная, аднак для атрымання бартавой прылады неабходна ўнесці яе закладны кошт.\nПамер закладнога кошту складае (у адпаведнасці з Пастановай Міністэрства транспарту і камунікацый Рэспублікі Беларусь ад 7 чэрвеня 2013 года № 16):\nЗакладны кошт бартавой прылады вяртаецца падчас здачы прылады ў любы пункт абслугоўвання, за выключэннем прадугледжаных заканадаўствам выпадкаў.\nПадчас атрымання бартавой прылады па дагаворы ў рэжыме перадаплаты неабходна папоўніць баланс бартавой прылады:\nмінімальны памер балансу прылады складае 25 еўра;\nмаксімальны памер рэшты сродкаў на балансе складае 350 еўра\n(у адпаведнасці з Пастановай Міністэрства транспарту і камунікацый Рэспублікі Беларусь ад 17 чэрвеня 2013 года № 22).\nКалі бартавая прылада вам больш не спатрэбіцца, яе можна вярнуць у любы з пунктаў абслугоўвання кліентаў, пасля чаго вам вернуць рэшту нявыкарыстаных сродкаў перадаплаты, за выключэннем выпадкаў вяртання прылады пазней, чым праз тры гады з моманту апошняй аперацыі, зарэгістраванай у сістэме BelToll; вам таксама вернуць закладны кошт прылады, за выключэннем наступных выпадкаў:\nбартавая прылада, якую вы вяртаеце, заблакіравана;\nбартавая прылада вернута пазней, чым праз тры гады з моманту апошняй аперацыі, зарэгістраванай у сістэме BelToll;\nбартавая прылада, якую вы вяртаеце, мае механічныя пашкоджанні (уключаючы, сярод іншага, тыя, што ўзніклі ў выніку выкрыцця, маркіравання, афарбоўвання прылады электроннай аплаты, пашкоджанні штрыхкода або ідэнтыфікацыйнага нумара прылады электроннай аплаты).\nУ камплект бартавой прылады ўваходзіць кіраўніцтва карыстальніка на 4 мовах (руская, беларуская, англійская і польская) з паслядоўным апісаннем працэсу ўсталявання бартавой прылады ў аўтамабілі. Працэс усталявання двухкампанентнай бартавой прылады апісаны ў Інструкцыі па ўсталяванні, якая ўваходзіць у камплект пастаўкі.\nУвага! Кожны раз пасля папаўнення балансу бартавой прылады карыстальнік дарогі з дагаворам у рэжыме перадаплаты павінен пераканацца, што на бартавой прыладзе выстаўлена правільная колькасць восей транспартнага сродку (фактычная колькасць восей, уключаючы прычэпы і паўпрычэпы).\nУ выпадку страты бартавой прылады неабходна неадкладна паведаміць пра гэта, патэлефанаваўшы на Інфалінію сістэмы BelToll альбо звярнуўшыся ў бліжэйшы пункт абслугоўвання кліентаў.\nПры гэтым неабходна паведаміць наступнае:\nпрозвішча, імя, імя па бацьку (калі маецца) або назву ўласніка (уладальніка) транспартнага сродку;\nрэгістрацыйны знак транспартнага сродку;\nнумар дагавора карыстання платнай дарогай.\nПасля гэтага бартавая прылада будзе заблакіравана, каб выключыць магчымасць яе далейшага выкарыстання.\nВы можаце атрымаць новую бартавую прыладу замест згубленай/скрадзенай пры ўмове ўнясення закладнога кошту новай прылады. Закладны кошт страчанай бартавой прылады не вяртаецца.\nУ адпаведнасці з п. 37 Палажэння аб парадку спагнання платы за праезд транспартных сродкаў па платных аўтамабільных дарогах Рэспублікі Беларусь, зацверджанага Пастановай Савета Міністраў Рэспублікі Беларусь ад 30.04.2013 № 340, аператар сістэмы BelToll мае права адклікаць бартавую прыладу для далейшай замены шляхам размяшчэння адпаведнай інфармацыі на афіцыйным сайце.\nБартавыя прылады павінны быць вернуты ў пункт абслугоўвання кліентаў для далейшай замены на працягу 14 каляндарных дзён. Калі бартавая прылада не будзе вернута ў названы час, яна будзе заблакіравана.\nУ такім выпадку карыстальнік платнай дарогі губляе права на вяртанне закладнога кошту бартавой прылады. Блакіроўка бартавой прылады выключае магчымасць яе далейшага выкарыстання для ўнясення платы за праезд. Падчас руху транспартнага сродку, на якім усталявана заблакіраваная бартавая прылада, па платнай дарозе будуць фіксавацца адпаведныя парушэнні, і інфармацыя пра іх будзе перададзена ў Транспартную інспекцыю.


Слова Жыцця, 1 (507) 2019 - Беларуская Інтэрнэт-Бібліятэка Kamunikat.org\nСвятара, так павялося, чакае цэлы дом ці вуліца. Лесвічныя пралёты запаўняюцца звонкім гоманам: дзеці прагнуць як найхутчэй данесці старэйшым, дзе зараз знаходзіцца ксёндз. Правіла гасціннасці глыбока ўпісана ў нашу традыцыю. Несумненную заслугу ў гэтым мае хрысціянская спадчына, якая сцісла спалучае адносіны да бліжняга з ушанаваннем самога Бога. Неаднойчы госць, на якім засяроджваецца ўвага гаспадароў дома, можа ўнесці ў жыццё сям’і штосьці важнае: радасць, добрую параду, перасцярогу. Хто запрашае ў свой дом святара, атрымлівае, у першую чаргу, выдатную падставу, каб разам памаліцца, наладзіць бліжэйшыя адносіны з душпастырам і добрым словам умацаваць хатні Касцёл.